
SPROGSTRIDEN I NORGE. 



Danskerne har i over 100 år haft ord for at være et litte- 
rært-dannet folk, og der er ikke tvivl om, at vor litte- 
ratur i formel henseende står på højde med' andre landes; 
men selve sprogets form har vi kun ringe interesse for, og 
de fleste vil sikkert forundres eller forarges, hvis man fore- 
slår en reform av det ds^ske sprogs struktur, ja de vil på 
forhånd erklære, at en dansk sprogreform vilde være lige 
så tåbelig som det norske såkaldte målstræv. 

Imidlertid vilde en sådan sammenligning ikke være me- 
get træffende, dels fordi det er uklogt at tale altfor overlegent 
om det norske land'smål, dels fordi en reform av det danske 
sprog i hvert fald måtte få mere lighed med den norske rigs- 
nxålsreform. 

Der er nemlig i Norge to store sproglige bevægelser, og de 
går bægge tilbage til midten av forrige århundred, altså til 
den tid, dfer litterært var præget av striden mellem Werge- 
lands og Welhavens parti. Denne strid var ganske vist væ- 
senlig eii kamp mellem dem, der krævede en selvstændig, 
norsk kultur, og dem, der følte sig knyttet til det danske 
åndsliv; men dog — eller netop derfor — fik striden også 
betydliing for det norske sprogs reform. 

På den tid havde det norske skriftsprog en udpræget lig- 
hed med det danske, idet man brugte dansk stavemåde og 
danske ord; men nu krævede Wergeland en reform, og i 
»Bondevennen« (1835) udtalte han den berømte profeti: 

»Dette selvstændige Skriftsprog maa Tiden af sig selv afføde, 
før Aarhundredet nedrødmer.« Dermed har han sikkert tænkt 
på en lignende reform som den, der nu er sket gennem rigs- 
målsbevægelsen, og han vilde vel næppe have sluttet sig til 
landsmålsbevægelsen, selv om han havde oplevet at se dens 
mægtige frembrud. 

Welhctven oplevede ba&gge disse strømninger; men han 
havde kun ringe interesse for at få skriftsprogets form for- 
andret, i hvert fald var han en absolut modistander av lands- 
målet, og han sagde engang om de såkaldte målstrævere: »De 
stræver og stræver, men når dog aldrig målet.« Det var me- 
get vittigt sagt, og uvilkårligt gav man ham ret; men det er 
dog ikke sikkert, at hans profeti slår til, ti siden hans tid har 
målsagen gjort stadig større fremskridt. 

Denne fremgang skyldes delvis politiske årsager, ti det 
norske landsmål bæres frem av venstrepartiet; men tillige 
skyldes den en tendens til at gøre sproget ægte norsk, så- 
ledes at det ikke blot er »en dansk dialekt«. Imidlertid me- 
ner rigf^målets forkæmpere, at det vilde være upraktisk og 
virke isolerende, hvis man fortrængte det sprog, som tales i 
byerne, og som stadig hersker i det økonomiske og åndelige 
liv, og de hævder med styrke, at også bymålet har et specielt 
norsk præg, som det gælder om at værne og fæstne. 

Disse to sprogretninger kan man karakterisere med de 
ord, at bymålets tilhængere vil have skriftsproget ændret^ 
medens landsmålets mænd tillige vil have talesproget for- 
andret. Dog er forskellen ikke slet så stor, ti bymålets for- 
kæmpere kræver ikke blot jretskrivningen ændret; men tillige 
arbejder de på at udvikle sprogets form — og desuden søger 
man i hægge lejre at drage folkelige ord og udtryk frem og 
udrense fremmede ord. 

En sådan sprogrensning træffer vi gennem alle tider og 

hos alle nationer, ja netop i de sidste år har den været 
helt aktuel, idet man i krigslandene mere eller mindre sy- 
stematisk har udryddet sådanne ord og udtryk, som stam- 
mer fra fjendens sprog. Ja selv i! Danmark har man ofte følt 
trang til at udrense de germanismer, som kom ind i vort 
sprog, dengang tyske personer og synsmåder prægede fol- 
kets regering, liv og litteratur. 

I Norge er det sproglige spørgsmål mere indviklet end i 
andre lande, ti hær gælder det ikke blot om at udrydde 
danske og tyske ord; men tillige har man den store opgave 
at forme et selvstændigt skriftsprog. Denne sidste bestræ- 
belse er da ogsaa ganske nødvendig, ti norsk retskrivning 
var gennem lange tider omtrent som den danske, uagtet tale- 
sproget i de to lande har hvert sit særlige lydpræg. 

Dette forhold — eller misforhold — forstås dog let, når 
man husker, at Norge var avhængigt av Danmark i over 
400 år, ja ved reformationens indførelse blev landet ind- 
lemmet i det danske rige, og dette fik stor betydning netop 
for de sproglige forhold. Samtidig blev nemlig dansk sprog 
gjort til kirke- og skolesprog i Norge, og fra cirka 1600 fik 
man tillige dansk retssprog deroppe, så det er ret naturligt, 
at ikke blot skriftsproget blev dansk, men også talesproget 
blev præget av »den danske tunge« — i hvert fald i byerne, 
hvor der jo var mange danskfødte embedsmænd og familier. 

Imi,dlertid vågnede nordmændene til selvstændighed om- 
kring år 1800, de skabte sig et universitet, og trods foreningen 
med Sverrig beholdt de deres frie grundlov. Denne selvstæn- 
dighedsfølelse ytrede sig også på det sproglige område, særlig 
fra 1830, dengang de nationale strømninger brød' frem over- 
alt: i Belgien og i Polen, i Holsten og i Danmark. Da op- 
traadte Henrik Wergeland som talsmand for en sprogreform, 
iden han krævede, at både tale- og skriftsprog skulde være 



10 



udpræget norsk, og omtrent samtidig udkom Asbjørnsens og 
Moes norske folkeæventyr. 

Wergeland var »sprogreformationens« profet, og æ ven- 
tyrene blev dens bibel, ti medens digterens æggende ord 
fandt genklang vidt og bredt, blev æventy renes sproglige form 
et mønster for tidens skribenter. Man mødte nemlig hær, i 
disse naive fortællinger, en egenartet, en ægte norsk sprog- 
tone, baade med hensyn til ordvalg og udtryksmåde, og de 
gjorde derfor et stærkt indtryk på læserne, ja Asbjørnsen og 
Moe kom til at sætte skel mellem gammelt og nyt, idet den 
senere litteratur blev præget af deres stil. 

Dette blev ligesom optakten og forspillet til den store 
sproglige fornyelse, som fra midten av forrige århundred fik 
stadig større betydning, både for sprogets form og for selve 
litteraturen — en sproglig reform som ytrede sig dels gen- 
nem målstrævet dels gennem rigsmåfebevægelsen. Men for- 
øvrigt kan man allerede fra en tidligere tid nævne enkelte 
andre, som virkede for en reform, idet de skrev eller skænd- 
tes om sproget og sprogsagens mål. 

I »Almindeligt norsk Maanedsskrift« havde jpolitikeren 
Jonas Anton Hjelm allerede 1831 hævdet, at der burde kun 
være ét sprog i Norge, og at det burde bygges enten på 
skriftsproget eller på talesproget. Den første vej var dog 
ufarbar, ti skriftsproget var jo d^ansk, og derfor måtte man 
lægge talesproget til grund, men vel at mærke: bymålet »be- 
riget og ordnet ved det i Virkeligheden langt fuldkomnere 
Bondesprog«. Med disse ord tænkte han vel; nærmest på ord- 
forrådet, som netop i landsmålet havde et norsk særpræg; 
men han var klar over, at en sådan reform krævede meget 
arbejde, og derfor udtalte han tillige det ønske, at kyndige 
mænd skulde samle sprogets udtryk i en ordbog og udrede 
dets grammattiske former. 

Denne ytring er meget interessant, ti den fører vor tanke 
mod selve Aasens værk; men ligeså interessant er en ar- 
tikkel, som stod i de første numre av tidskriftet »Vidar« 
(I 1833). Den har den betegnende tittel »Norsk Sprogrefor- 
mation«, og den er typisk for tidens brydning mellem gam- 
melt og nyt, idet forfatteren ytrer sin forargelse over, at 
bygdemålets ord og former trængte frem i byfolks tale, og 
han håner de nye reformatorer på grund av deres idelige 
X Experimenteren med Gloser«. Dermed sigter han til dati- 
dens litterære skribenter, og han vilde ikke have bymålet 
ændret; men derimod' indså han, at folkesproget havde sin 
berettigelse i de norske bygder, og han gav da det råd, at 
man skulde først fremdrage de gamle former og danne en 
fast retskrivning, hvis man ønskede at forme en fælles »al- 
muedialekt«. 

Sådanne mænd har på en måde foregrebet den senere 
udvikling, idet de har sat spørgsmålet under debat; men det 
norske sprogs egenlige reformatorer er luar Aasen og Knud 
Knudsen, som gennem 50 års kamp og sejr, modgang og 
medgang har omsat tanke til handling. Av disse to trådte 
Knudsen først frem med' sine planer; men det varede længe, 
før hans forslag fandt genklang, og derfor er det mest na- 
turligt at omtale Aasen først. 



Sprogforskeren Iimr Aasen (t 1896) var oprindelig lærer 
i Søndmøre på vestlandet; men i sin fritid var han ivrigt op- 
taget av at indsamle egnens plantearter og nedskrive bygde- 
nxålets ord. Denne samlerflid blev hans lykke, ti han rejste 
til biskoppen i Bergen med sine samlinger, og nu skaffede 
bispen ham understøttelse fra videnskabsselskabet i Trond- 

hjem, for at han kunde fortsætte »ne sproglige studier. Lige- 
ledes var det med støtte fra videnskabsselskabet, at han for 
nu 70 år siden udsendte sine to hovedværker, nemhg »Det 
norske Folkesprogs Grammatik« (1848) og »Ordbog over det 
norske Folkesprog« (1850). 

I indledningen til det første værk taler han om formålet 
medi sine studier, og han siger da blandt andet: »Vi ville vide, 
hvad der er norsk og unorsk, og hvorvidt det Norske kan 
sættes istedetfor det Unorske.« Derned tænker han særlig pa 
sprogets ord og udtryk, og det var ikke tilfældigt, at han 
havde begyndt sin gerning med at samle ord, ti han siger 
udtrykkeligt: »Sprogets Former have ikke et saadant utvivl- 
somt Værd som dets Ordforraad.« 

En sådan ytring virker noget overraskende i en gram- 
matik; men denne bc^ skulde netop være en forløber for 
ordbogen, og hægge tilsammen var led i et højere formål. 
Det var nemlig allerede dengang hans hensigt »at forberede 
en bestemt Sprogform«, således at det norske folkesprog 
kunde blive fælles skriftsprog; men dertil krævedes jo ikke 
blot, at han samlede et rigt ordforråd, men det var også nød*- 
vendigt at udrede sprogets struktur. 

Han var altså ikke blot sprogforsker, men tillige refor- 
mator, idet han stillede sprogstudiet i sprogreformens tje- 
neste, og for at give et bevis på folkesprogets tjenlighed ud- 
gav han 1853 »Prøver af Landsmaalet i Norge«; men efter- 
hånden trådte hans reformtanke mere selvstændigt frem, og 
dette ytrer sig blandt andet i forordet til 2den udgave av 
grammatikken, som han nu ret betegnende kaldte »Norsk 
Grammatik« (1864). 

Forordet begynder med de kendte ord: »Det er vistnok 
mange, som nu ville spørge, om Folket heri Norge ogsaa 
virkelig har et Sprog for sig selv.« Det lyder stilfærdigt 

men er følt med styrke, og i det følgende beklager han, at 
han, i l&te udgave ikke tilstrækkeligt havde fremhævet folke- 
sprogets »Enhed og selvstændige Stilling«. Hær har reforma- 
toren sejret over sprogforskeren, og det kan derfor ikke 
undre, at han awiser de kritikere, som havdfe krævet, at 
han i sine studier skulde »holde sig til det givne«. 

Denne indvending kunde han hverken forstå eller bil- 
lige, ti for ham gjaldt det ikke blot om at studere folkespro- 
gets form og ordforråd, sådan som det virkelig var; men 
først og fremmest var det hans formål at fremstille folke- 
sproget i dets »fuldkomneste« form. Han vilde med andre 
ord skabe et »normalmål«, som skulde bruges av alle nord- 
mænd, både i bygd og i by, og for så vidt har digteren Vinje 
med rette kaldt Aasens landsmål »generalnemnaren for dei 
norske maalføri«. Men saglig set var dog denne betegnelse 
ikke rigtig, ti Aasens målsprog var bygget over vestlandske 
dialekter alene, specielt dem i Hardanger og Sogn, og tilmed 
havde han »beriget og forbedret« denne type ved at gen- 
optage en del ofcfnorske endelser og lydformer, som forlængst 
var gået av brug. Derfor er hans landsmål i virkeligheden 
ikke et fællesmål, ja det er strengt taget et konstrueret, et kun- 
stigt sprog. 

En sådan fremgangsmåde kunde dog kun ppdanter for- 
arges over, hvis Aasens målsprog havde været praktisk og 
letforståeligt ligesom engelsk eller esperanto; men slige hen- 
syn havde Aasen ikke taget. Ganske vist fremhæver lands- 
målets mænd, at målet har kun få bøjningsformer i forhold 
til oldnorsk, og at dets sætningsbygning er ukunstlet; men 
i forhold til n^orsk er målet meget formrigt, og desuden 
er det upraktisk, at man i målet ikke bruger ejefald, lide- 
form, underordnende bindeord m. m., ti da bliver det vanske- 
ligt at udtrykke en tanke kort og klart. 



14 



Imidlertid er alt dette ret underordnet i sammenligning 
med den ulæmpe, som skyldes landsmåle ts ordforråd. Der cr 
nemlig i det Aasenske målsprog en mængde ord og udtryk, 
som er vanskelige at forstå, fordi de enten er taget fra folke- 
sproget eller ligefrem konstrueret. Dette gør målet noget 
fremmedartet og uforståeligt for dem, der taler bysproget, 
og tilmed er mange av disse ord særegne for i^^flandsk mål 
eller meget naivt konstrueret (munnsleik = kys, røykje- 
pinn = cigar). Hertil kommer, at landsmålet ligesom, de 
andte kunstsprog er blevet ændret gang efter gang, at der hær 
som i religionen findes forskellige sekter, og sidst men ikke 
mindst: at dets forkæmpere ikke bruger det i dagligt sam- 
kvem — så målet er endnu kun et skrift- og foredragssprog. 

Landsmålets rigdom på særnorske ord, dets simple byg- 
ning, ja selv dets sproglige mangler har gjort det egnet til at 
være et digtersprog, og det har da også fremkaldt en rig litte- 
ratur. Således har Ivar Aasen selv skrevet digte på sit mål, 
og han fandt en begejstret tilhænger i digteren Aasmund 
Vinje. Senere har Kristoffer Janson og Arne Garborg sluttet 
sig til målsagen, ja Garborg har både i tale og skrift været 
en av dens ivrigste talsmænd — til tider fanatisk, til tider 
mere moderat. Dog fik det nok så megen betydning for må- 
lets fremgang, at tilhængerne for 50 år siden organiserede 
sig og dannede »Det norske Samlag« (1868), og fremfor 
alt: at det mægtige venstreparti gjorde målet til et av sine 
formål. 

Landsmålet har haft politikken til forbundsfælle, og nu 
er det forlængst blevet ligeberettiget med' bymålet i skole og 
kirke, i retsvæsen og regeringsskrivelser; men rent kultur- 
mæssig set er bymålet stadig det herskende, og det har da 
også fundet sit klassiske udtryk i Bjørnsons og Ibsens værker. 

I juli 1869 blev der holdt en 3s> Nordisk Språkkongres« i 
Stockholm, og på dette møde foreslog man bestemte regler 
for en forbedring av sprogenes retskrivning. Blandt de nor- 
ske deltagere var Henrik Ibsen, og under mødet fik man fra 
Bjørnstjernø Bjørnson tilsagn om, at han i den næste udgave 
av »Arne« vilde reformere sit skriftsprog — endnu mere 
radikalt end i 1ste udgave (1858), som forøvrigt havde vakt 
stor forargelse, ikke blot i Norge men også i Danmark, hvor 
man jo altid har betragtet de norske forfatteres sprog med 
faderlige øjne. 

De to store nordmænd har i høj grad præget det ny nor« 
ske skriftsprog, og tilmed har Bjørnson grebet direkte ind i 
sprogsagen, idet han hær som på så mange områder gjorde 
sin indflydelse gældende; men senere fandt han det klogest 
at trække sig noget tilbage, og det norske rigssprogs egen- 
lige reformator er som sagt Knud Knudsen, han som allerede 
i fyrrerne begyndte sin store og utrættelige kamp for at re- 
formere den norske sprogform. 

Knud Knudsen (t 1895) var overlærer ved Kristiania ka« 
tedralskole, og han var fagmand på det sproglige område. 
Hans første arbejde var en længere avhandling »Om Lydene,. 
Lydtegnene og Retskrivningen i det norske Sprog«. Den frem- 
kom 1844 i tidskriftet »Nor«, som udgaves av det norske 
studentersamfund, og allerede hær møder vi grundtanken i 
hele hans virksomhed, idet han siger: »Lad Normanden faae 
Lov at tale Norsk og ikke Dansk eller Svensk, men lad ham 
ogsaa faae Lov til at skrive som han selv taler og ikke som 
de Andre.« 

Det er altså lige fra begyndelsen både tale- og skriftsprog,, 
som. Knudsen vil have ændret; men ganske vist trådte det 
sidste krav stærkest frem i denne avhandiling, idet han for- 
langte en retskrivning, som var »orthophonisk«, d. v. s. lyd~ 

ret. Men desuden mente han ligesom daværende statsrevisor 
Daa, at man gennem repræsentanter for de nordiske folk 
skulde »aftale fælles Tegn for fælles Lyd«, således at skrift- 
sprogene kom tit at ligne hverandre mere — en tanke, som 
dog først 20 år senere blev for alvor ført frem. 

Senere skrev Knud Knudsen sin store i^Hoandbog i 
Dansk-Norsk Sproglære* (1856). I dette værk har han opdaget 
og delvis forklaret et meget interessant sprogligt forhold, som 
senere skal omtales; men desuden er der i bogens slutning 
et par tillæg, som har interesse i denne sammenhæng, n^nlig 
et om retskrivningen og et om det norske bysprog og folke- 
sprog. Dengang stod han midt i kampen for at reformere 
skriftsproget, og netop på den tid havde landsmålets mænd 
begyndt deres målbevidste kamp for at drage folkesproget 
frem — en bevægelse som Knudsen først havde støttet, men 
som han \x^ avstand fra, fordi den rejste skarpe skel, ikke 
blot mellem land ogi by men også mellem Norge og Norden. 

Knudsen vilde som sagt bevare og fæstne den sproglige 
forståelse mellem de nordiske folk; men samtidig stod det 
ham klart, at sproget i Norge trængte til en grundig re- 
form, og det gjaldt da først og fremmest om at forbedre 
^Jrri/fsproget, så der blev mere lighed mellemi det og det 
talte sprog. Derfor krævede han gang efter gang, at man 
skulde genindføre de hårde medlyd p, t, k i stedet for 
b, Id, g i sådanne ord som: kjøpe, sæpe — våt, gate — skrike, 
leke. 

Dette var hans hovedkrav; men tillige forlangte han g 
genindført i de ord, hvor man nu skrev v eller slet intet — skog, 
plog, sag, duge (at du) . — På den anden side mente han, at 
man burde bortkaste g, hvor det ikke høres, og han vilde have 
det stumme d fjernet i de ord, hvor det historisk set ikke 
hører hjemme. Endvidere skulde man avskaffe ud&agnsor- 

denes flertalsmærke og bruge de korte former av sådanne 
udsagnsord som: have, blive, give, lade, tage, sige o. lign., og 
endelig skulde ilertalsendelsen r gennemføres i de fleste han- 
kønsord, medens derimod de fleste intetkønsord skulde være 
uforandret i flertal — altså t. eks. »hester«, »hus«, men na- 
turligvis »lærere«, »epler«. 

Sådanne reformer lod sig dog kun gennemføre, hvis man 
sanatidig hærdede og ændrede talesproget i nogen grad, ti det 
var jo i tidens løb blevet skæmmet av fremmed påvirkning; 
men denne konsekvente radikalisme forargede mange, og 
han mødte megen modstand og hån — ikke mindst fra univer- 
sitetet. Alligevel var intet i stand til at kue hans reform- 
iver, og nu indser enhver, at åer var ægte fremsyn i de ord, 
hvormed han engang betegnede forskellen mellem sine mod- 
standere og sig selv: »De skriver efter en ældre, nu uddød 
eller uddøende Udtale, jeg efter en som er vordende ellef 
allerede i Tilvækst.« (»Af Maalstriden« 1881, s. 14.) 

Det gjaldt da om at reformere både tale- og skriftsprog, 
og i hægge henseender fandt han, i hvert fald indirekte, støtte 
hos Bjørnson og Ibsen, ti de har ikke blot som skribenter 
præget det norske skriftsprog; men de har tillige gennem 
deres skuespil ført det frem på den norske scene, og som 
teaterdirektører har de søgt at forbedre talesproget på scenen. 

Teatret har stor betydning for byfolks talesprog, både 
på godt og ondt, hvad enten man tænker på de egenlige teatre 
eller på revyteatrenes dyrkelse av gadens sprog, og det kan 
derfor ikke undre, at Knudsen også lod teatret fremme hans 
store formål. Han var medstifter av »Det norske Theater« i 
Kristiania, og da han så blev dets sproglige konsulent, søgte 
han at gøre skuespillernes udtale mere norsk. Dette kunde 
også behøves, ti indtil midten av det 19de århundred var 

2 



18 



de fleste skuespillere danske, ikke blot i Kristiania men endog 
i selve Trondhjem. 

Imidlertid er det ikke nok, at man ændrer skriftsprog og 
taleform; men man skal tillige drage de nationale ord og ud- 
tryk frem, ja Wergeland mente, at »den lexikalske Berigelse« 
er hovedsagen. (Norsk Sprogreformation — »Bondevennen« 
1835.) Der var da også hær en opgave for Knud Knudsen, og 
i årene 1879 — 81 udsendte han sin store ordbog »U norsk 
og norsk eller fremmedords avløsning« — et værk på cirka 
1000 sider. I dette samler værk fremsatte han en meget om- 
fattende sprogrensning, og han krævede principielt, at dansk- 
tyske ord og udtryk, forstavelser og endelser skulde hen- 
holdsvis avløses av norske eller bortkastes, således at ord- 
forrådet blev norsk og formen mere fyndig. 

På dette punkt er det interessant at sammenligne Werge- 
land og Knudsen, digteren og sprogmanden, ti medens dig- 
teren vilkaarligt og noget ukunstnerisk eksperimenterer med 
gloser, har sprogmanden trang til pedantisk og upraktisk at 
reformere næsten alt. Det samme forhold ytrer sig også hos 
nutidens hjemstavnsdigtere og sprogrensere; men selve kravet 
er smukt og uavviseligt, ja uagtet man må indrømme, at 
Knudsens bog i meget er forfejlet, har den dog haft betyd- 
ning for sprogets fortsatte formning, netop fordi han fjernede 
det, som var fremmed og overflødigt — og derfor tillige 
uskønt. 

Også en sammenligning mellem Aasen og Knudsen er 
ganske oplysende, ti man møder hær den forskel, at refor- 
matoren og digteren Aasen ligesom Wergeland' lagde mest 
vægt på sprogets indhold, dets hjemlige ord og udtryk, me- 
dens derimod filologen Knudsen fra først havde mest in- 
teresse for sprogets særegne form, dets norske, typiske klang 
— men ganske vist førtes også han til at reformere sprogets 

indhold, efterhånden som han blev klar over sprogsagens 
store betydning. 

Det var dog ikke blot »den danske tunge«, han manede 
til kamp imod; ti han førte kampen med doppelt front, og i 
det hele taget har bymålets mænd haft en vanskelig stilling, 
fordi de dels har søgt at fortrænge den danske sprogform, 
dels har modarbejdet det »norsk-norske« målstræv. Hertil 
kommer, at de der ønskede at bevare det givne, modarbej- 
dede Knudsen og hæmmede hans reform; men lidt efter lidt 
blev det dog klart for de fleste, at landsn^ålet kun kunde 
overvindes gennem en grundig forandring av byfolkets 
»dansk-norske« skriftsprog. 

Dette var netop Knudsens tanke, og den var rigtig; men 
det varede længe, før han fandt tilslutning hos de gældende 
autoriteter på skolens og sprogets område — og dog var han 
utrættelig til det sidste. Få år før sin død stiftede han »iVors/c 
Retskrivningssamlaga (1890), og nu endelig begyndte det at 
lysne; men Knudsen oplevede ikke sagens endelige sejr, ja 
trods Wergelands profeti skulde »århundredet nedrødme«, 
før reformen blev ført igennem. 

Blandt Knudsens (og målets) modstandere var sprogfor- 
skeren Johan Storm den klogeste — og den farligste — ja 
endog så sent som i 1904 skrev han en bog »Norsk Retskriv- 
ning«, hvori han bekæmpede »Nysta verne og deres radikale 
Reform«; men ganske vist var også han smittet av tidens 
ånd, idet han krævede en »Moderat reformeret Retskrivning« 
(bogens 2den del, 1904 — 06) — eller måske Norges frigørelse 
gjorde ham mindre betænkelig, i hvert fald var nu tidens 
fylde kommet, og et par år efter unionens opløsning blev det 
norske skriftsprog forandret. Denne retskrivningsændring er 
dog tillige udtryk for en sprogref orm, og den skal derfoi* om- 
tales nærmere, idet jeg samtidig skitserer forskellen og for- 
holdet mellem landsmål og bymål. 2» 



SKRIFTSPROGETS REFORM. 



Kampen mellem de to mål har været meget hård! og fana- 
tisk både på møder og i skrifter, rundt om i hele lan- 
det, ja den dag idag diskuteres sproglige spørgsmål jævn- 
ligt i den norske presse. Imidlertid synes man i de senere år 
at respektere hinanden mere, dels fordi parterne nu er om- 
trent jævnbyrdige, dels fordi mange arbejder på at hidføre 
en formidling. 

I 1885 henstillede stortinget til regeringen, at den skulde 
sidestille det norske folkesprog med det almindelige bog- 
sprog, både som skolesprog og som regeringssprog, og to 
år senere bestemtes det, at skolerne skulde bruge »den 
ukunstlede dagligtale«. Dette var naturligvis til gunst for 
landsmålet omkring i bygderne; men det er tillige blevet til 
ugunst for bymålet i selve Kristiania. Hær kræves der ifølge 
undervisningsplanen, at »børnenes talemål skal renses og ut- 
vikles med almindelig god sprogbnik som norm«; men en 
sådan regel lader sig fortolke, og nylig har skolemænd i hel- 
lig alvor hævdet, at skolen må ikke påtvinge barnet et tale- 
sprog, som det ellers ikke bruger — med andre ord, at læreren 
må ikke rette på udtalen hos de børn, som bruger »Vika- 
målet«, hvilket svarer til »Grønne-gade-dansk« og næppe 
er mere smukt. Dette pædagogiske synspunkt er blandt an- 
det fremsat av en advokat i Kristiania, og det er ganske be- 

tegnende for målstrævets advokater; men tillige er det langt 
mere ondartet end den fanatisme, som endnu præger en- 
kelte målmænds ord og adfærd. 

Imidlertid' fører det jo ikke til stort, at man søger at 
værne om børnenes mere eller mindre smukke dialekt, ti 
som talesprog betragtet er det norske folkesprog ikke et 
fælles mål men en række yderst forskellige målsprog. Derfor 
indrømmer endog Garborg — eller Garborg endog — at 
landsmålet er ikke noget sprog, men »et Forsøg paa en fælles 
Skrivemaade for vore Dialekter«. (»Vor Sprogudvikling« 
1897). Denne fælles skrivemåde blev fastsat av ministeriet i 
1901, idet landsmålet da fik &m autoriserede retskrivning, 
medens derimod bymålets skriftsprog først blev reformeret 
1907 (cirkulære av ^72-). 

Der er altså to skriftsprog i norske skoler; men av flem 
har det sidste jo mest interesse for os danske, og for nord- 
mændene er det blevet helt epokegørende, ti uagtet Bjørn- 
son og mange med ham allerede 50 år før havde begyndt at 
forandre deres skriftsprog, blev den Knudsenske reform 
først i 1907 for alvor gennemført i skolen og dermed ført til 
sejr. Til gengæld handler man nu med fart og energi, ti da 
man først havde lagt hånd på ploven, så man ikke ængsteligt 
tilbage, men gik hurtigt og frejdigt frem. Allerede 10 år 
senere blev retskrivningsreformen fortsat ifølge cirkulære av 
21 — 12 — 1917, og det er en ikke ringe forandring, der er sket 
med det norske skriftsprog. 

I 1907 lagde man særlig vægt på at få de hårde medlyd 
genindført, og ministeriet henstillede derfor til skolerne, at 
de skulde »tage skridtet længst mulig med det samme«. 
Denne forandring og Knudsens andre forslag blev ført vi- 
dere i 1917; men da fremhævede man tillige indførelsen av 
doppelt medlyd i udlyd, og dette skete med de bestemte ord: 

»Regelen om dobbeltkonsonant skal nu gjennemføres kon- 
sekvent.« 

Disse to udtalelser vidner på en smuk måde om den 
alvor og energi, hvormed man arbejder fra oven, og det er 
meget lærerigt for os danske at studere det nynorske skrift- 
sprog; men ligeså interessant er det at betragte den udvik- 
ling, som landsmålets sprogform har fået, ti kun ved at sam- 
menligne landsmål og bymål. forstår man den nye retskriv- 
ning, og hvad den norske sprogsag egenlig drejer sig om. 



Det er ikke let for os danske at forstå romaner, som er 
skrevet på landsmål, og det er meget vanskeligt at forstå dets 
digteres mål. Derimod har vi forholdsvis let ved at forstå 
en avisartikkel på målsproget eller en saglig tekst, hvis æmne 
ikke er os fremmed — og for nu at give læseren en sprog- 
prøve vil jeg meddele en tekst, som Ivar Aasen skrev 1875, 
og som tilmed er helt aktuel: 

Det er syrgjelegt aa vita, at Verdi, med alt sitt Skrøyt 
av Framsteg og Uppstig, skal endaa ikkje vera komi so langt, 
at alle Kivsmaal imillom Rikjom kunde vera avgjorde med 
Lempa utan nokot Herverk og Mannspille. Men det er no 
det gamle Mein ved Mannætti, at der jamt einkvarstad er 
Folk, som hava Hug til Ufred, og at megtuge Folk vilja alltid 
visa si Magt og aldrig tola nokon Motburd av sine Grannar. Og 
so kan det ymist henda, at eit fredsamt Folk verd innfløkt 
i ein Strid imillom andre Rike, so at det mot sin Vilje maa 
fylgja med og hjelpa den eine Parten imot den andre. 

Enhver forstår omtrent hvert ord i dette stykke; meu 
ganske vist opdager man straks, at landsmålet repræsente- 

rer et ældre trin i sprogets udvikling, og dette gælder dels 
dets lyd og form, dels dets ordforråd og ordføjning. Dog 
skal det sidste ikke omtales hær, tilmed da netop lyd og 
form er det, som i særlig grad karakteriserer sprogenes form 
og forskel. 

Med hensyn til lydlæren er der en mængde ord, som har 
tvelyd i landsmålet, medens de derimod' har mistet den ikke 
blot i dansk og svensk, men også i bymål og østnorsk. End- 
videre har landsmålet i mange tilfælde i, y, u, o, hvor by- 
målet har de »lavere« selvlyd e, ø, o, å — en forskel som sva- 
rer til udviklingen fra ældre til nyere dansk — og endelig 
er doppelt medlyd i indlyd forholdisvis sjælden både i lands- 
mål og i det ældre dansk. 

Som eksempler kan man nævne tvelydene i: feit, draum, 
drøyma, og ligeledes selvlydene i: frid, fyrr, sumar (som- 
mer). Dog er der gennem de sidste retskrivningsregler sket 
en tilnærmelse mellem de to skriftsprog, idet man har læm- 
pet dem efter hinanden. Således er tvelydene trængt tilbage i 
landsmålet og draget frem i bymålet, ligesom også de om- 
talte »høje« selvlyd og til eks, det »enkelte« m i indlyd fore- 
slås avløst av de tilsvarende bymålstegn. 

Landsmålets formlære er som sagt noget formrig, og dette 
ytrer sig både i navneord og udsagnsord. Det første fremgår 
klart, når man sammenligner følgende bøjningsmønstre: 



landsmål: bymål: 

hank.: båt-en; ar-arne; , , f hest-en; er-ene; 

hank 

hunk.: bygd-i; er-erne; [ gate-n; r-ne; 

intetk.: skip-et; uf. — i; intetk.: hus-et; uf. — ene. 

Desuden er der i landsmål en del han- og hunkønsord, 
som i flertal har henholdsvis er og ar eller or; men forøvrigt 

er der også hær sket en gensidig tilnærmelse, idet man har 
fjernet r i bestemt flertal av landsmålets han- og hunkøns- 
ord, og tillige foreslår man, at i ombyttes med a i formerne 
»bygdi« og »skipi«. På den anden side har bymålet strengt 
taget 3 køn, idet hunkønsendelsen a i bestemt ental bliver 
stadig mere udbredt (gamla, bygda). 

Med hensyn til udsagnsordene er landsmålet ligeledes 
noget formrigt, og vi møder hær en mængde særegne nutids- 
og fortidsf ormer, selv i den »svage« bøjning. 

venja — ven — vande — vant 
spyrja — spyr — spurde — spurt 
snu — snur — snudde — snutt 
venda — vender — vende — * vendt 
kasta — kastar — kasta — kasta 



lesa — les — las — lese 
blåsa — blæs — bles — blase 
skrika — skrik — skreik — skrike 
skjelva — skjelv — skalv — skolve 

Nogle af de »svage« udsagnsord har altså kort nutids- el- 
ler fortidsf orm, medens derimod de »stærke« udsagnsord 
mangler bøjningsendelse både i nutid og fortid, og ofte har 
de avlyd ikke blot i fortid, men også i nutid (koma — ^kjém, 
f ara — ^fer, taka — tek, få — fær) . Desuden bøjes fortids tillægs- 
måde av disse udsagnsord på samme måde som tillægsord 
på en, idet den har kønsendelserne: en — i — e. Derimod 
bøjes bymålets udsagnsord omtrent som de danske, og det 
er væsenlig kun i fortid (og de korte nutidsf ormer) , at de 
avviger derfra: nådde — levde, dugde — s varte — elsket, kastet. 

På dette område er der nu sket den tilnærmelse, at den 
»stærke« bøjning og de ældgamle niitidsf ormer trænges til- 
bage i landsmålet, idet der foreslås »svage« parallelformer, 
og ligeledes tillader man den gennemgående endelse en i for- 
tids tillægsmåde (og tillægsord). Desuden er fortidsendelsen 
)^ tilladt i ord av kasta-typen, når stammen ender på én 
medlyd (koka — kokte); men til gengæld er formen »kasta« 
tilladt i bymålet, fordi den høres av og til i dannede byfolks 
tale. 

Således kan der selvfølgelig påvises endnu flere former, 
hvor de to skriftsprog er læmpet efter hinanden; men alle- 
rede dette par eksempler viser klart reformens præg og dens 
retning — og hvis man nu spørger, hvorfor denne tilnær- 
melse er sket, kan der gives et doppelt svar. 

Først og fremmest har man sikkert foretaget den gen- 
sidige læmpelse ud fra den dybere tanke, at man bør til- 
stræbe en formidling, således at de to skriftsprog før eller 
senere kan gå op i en højere enhed; men desuden er der en 
meget vigtig kendsgerning, som har fremmet denne bestræ- 
belse. 

Landsmålet er jo yesfnorsk, og det avviger i mangt og 
meget fra øsfnorsk, både fra østlandsk og trøndsk mål. Den- 
ne ulæmpe har landsmålets mænd hidtil ikke ænset; men til 
gengæld er der i de sienere år sket en :^ Østlandsk Reisning<i^, 
idet mænd som Eitrem, Reitan, Koht og Seip har hævdet og 
krævet, at landsmålet skal læmpes efter den østlandske 
sprogform, hvis det skal i sandhed blive et normalmål, som 
kan bruges i alle bygder. 

Denne østlandske rejsning ytrer sig blandt andet deri, at 
man vil avskaffe en del tvelyd og udvide brugen av doppelte 
medlyd, og netop disse to krav er der taget hensyn til i de sid- 
ste retskrivningsregler, idet man foreslår en mængde side- 

former »mest etter austlandsk og trøndsk talcmål«. Men og- 
s& på andre punkter har man læmpet landsmålet efter de øst- 
norske mål, og alle disse forandringer har tilmed den store 
betydning, at landsmål derved tillige får mere lighed med by- 
målet. 

Dette er ikke den mindst interessante side av sprogsa- 
gens udvikling, ja det er udslag av et højere formål, ti der- 
igennem åbnes en vej og bygges en bro for enhed mellem 
landsmål og bymål, selv om man foreløbig ikke tør sige det 
med klare ord. 

Imidlertid er det ikke blot landsmålet, som ændres gen- 
nem den nye retskrivning; men også bymålet søger man jo 
at forandre, idet østnorsk mål danner det formidlende bånd. 
Dog må det ikke glemmes, at byfolks sprog i de sidste 100 år 
har været i en stadig udvikling, og at den nye reform er ikke 
så radikal, som mange fremmede mener. 

Allerede skribenten i »Vidar« klagede over de mange 
tvelyd og »det platte og aldeles pøbelagtige »a«, som i den 
senere Tid har indsneget sig« — et udsagn som er meget 
interessant, ti det viser, at disse to aktuelle reformer har rod 
i den norske bevidsthed og ikke er noget nyt, som nu skal 
tvinges igennem. 

Dette »ravnorske« sprog møder man ret hyppigt hos nu- 
tidens skribenter — ikke just hos Hamsun, ti han er en mod- 
stander av den sidste skriftsprogsreform, men derimod hos 
Bojer, hvis sprogform jo i det hele er mere moderne end 
Hamsuns. Som eksempler på de omtalte tvelyd kan man 
nævne ordene: bein, stein, heim, geit, feit, grei, lei, bleik, 
solsteik, gauk, hauk, graut — og som eksempler paa a-for- 
merne: vesla, hytta, gamla, klokka, eika, bjerka, bikja (en 
hund), geita, kråka, kua, brua, brygga, bygda, myra o. s. v. 
— jvf. ordet barna = børnene — lutter former som man 

møder jævnligt ikke blot hos forfattere men også i byfolks 
tale- og avissprog; men ganske vist fremhæves det udtrykke- 
lig i retskrivningsreglerne at disse former særlig kan bruges 
ved navne på hjemlige dyr og planter, natur- og livsforhold. 
Det vilde være ret overflødigt, om man fra dansk side igen 
gav sig til at retlede det norske sprogs udvikling, og de fleste 
har da også opgivet denne sport; men forøvrigt er det gan- 
ske betegnende, at man i dansk dialekt har paralleller, ikke 
blot til målsprogets rigdom på former men også til tve- 
lydene og a-formerne. Således møder man i bornholmsk dia- 
lekt formerne: hausa, jaul (hjul), gada, kaga, paja o. lign. 
Ordet »hausa« er doppelt interessant, fordi det svarer til det 
jydske »hows« og til det ældre rigssprogs »huser« (husker) 
— en udtale som træffes den dag i dag hos ældre folk i Kri- 
stiania. Og da den ene tanke fører den anden med sig, vil 
jeg tilsidst gennem et træff'ende eksempel vise, hvorledes det 
norske sprog forandrer sig for vore ører. I ordet »vidunderlig« 
udtales det første d som regel »skarpt« på norsk; men mo- 
derne nordmænd udtaler det som t, og vi kan da opstille 
rækken: vid-und-er-lig, vi-dun-der-lig, vit-un-der-lig. 



Hidtil har jeg kun omtalt den del av reformen, som røber 
det ændrede forhold mellem landsmål og bymål; men til slut 
vil jeg sige et par ord om rigssprogets øvrige retskrivnings- 
ændringer, idet jeg særlig udhæver det, som har interesse 
også hos os. 

Med hensyn til de hårde medlyd er forholdet nu det, 
at nogle ord skal staves med p, t, k, andre kan staves på 
bægge m'åder, og andre skal endnu staves med b, d, g. Vi 
har altså hær tre trin i reformens udvikling, og der er ikke 
tvivl om, at ordene efterhånden rykker op fra 3die til 2den 

og fra 2den til 1ste gruppe. Derimod skal man allerede nu 
altid skrive k foran t, jvf. ordene: ekte, makt, sikte. 

Med hensyn til det stumme d er reformen noget uheldig, 
idet man dels lader skrivemåden rette sig efter udtalen, dels 
ser hen til ordets oprindelige skriftform, således at d t. eks. 
bevares i ordene: ild, melde, kold, and, bonde, sende. Denne 
regel er ganske vist mere forsvarlig i norsk end i dansk; men 
uheldigt er det dog, at man skal skrive brand — ^brenne, fund 
— finne, i bunn og grund. 

Det sidste eksempel fører vor tanke mod en tredie og 
meget vigtig reform, nemlig indførelsen av doppelt medlyd 
i udlyd efter kort selvlyd, til eks. i ordene: brudd, bygg, takk, 
hull, all, kjønn, tørr, gass, brelt, nett — ligg, gikk, sitt satt, 
trodd, skutt, blitt, gått, fritt, blått — altså blandt andet i 
intetkøn av tillægsord og i fortids tillægsmåde. Dog er der 
en del meget brugte småord, hvor slutningslyden ikke skal 
fordoples, og forøvrigt er reformen ikke så vidtgående som 
tysk og svensk skriftsprog, ti i norsk fordopier man ikke 
medlyden foran en anden medlyd, undtagen hvor der ellers 
kunde opstå forveksling, altså: k jente, spilte, sant, men: 
visste, fullt. 

Man forstår da let, at nynorsk retskrivning er ikke så 
lidt avvigende fra dansk, og i det hele er det ganske interes- 
sant at se, hvorledes de to landes skriftsprog har fjernet sig 
fra hinanden. Dette fremgår tydeligt av det, som hidtil er 
sagt; men tillige er der en typisk forskel i brugen av 
/ og e — æ. 

Forhen har danskerne brugt /-lyden i en mængde ord, 
hvor den nu er forsvundet, ja endnu for 100 år siden var det 
ifølge Bredsdorff kun i københavnsk udtale, at man sløjfede 
7-lyden i sådanne ord som: kende, kær, gælde, gøre o. s. v. 
Nu er det kun jyderne, der har den ældre udtale, og forlængst 

har man i skriftsproget fjernet /, hvor det ikke høres i rigs- 
mÅlet. Derimod er den modsatte udviklingsretning blevet 
herskende i Norge, og efter den nye retskrivning skal man 
ikke blot skrive: kjenne, kjære, gjøre, kanskje, avskjed, men 
tillige: kjemi, skjema, skjelett. 

Denne forskel er tilmed større, end den ser ud- til, ti k- og 
g-lyden svækkes noget, når den følges af /-lyd, ja i forbin- 
delsen skj er bogstavet k stumt både i norsk og svensk og 
i danske ømål. Hertil svarer, at sådanne ord som »ski«, 
»skyss« udtales med /-lyd og følgelig uden i^-lyd; men der 
er også andre ord, hvor /-lydien ikke er betegnet i skriftspro- 
get, t. eks. ordet »kirke«, og når man sammenligner dette 
ord med det engelske »church«, forstår man, at kj let kan 
blive til tj, hvilket da også er sket, ikke blot i svensk rigs- 
mål men også i norsk og dansk dialekt, til eks. i vendsys- 
selsk — ja i norsk rigsmål er der en tendens til ligesom i 
svensk at lade /-lyden fortrænge g i forlyd. 

Med hensyn til æ-lyden er det en kendt sag, at den er 
meget fremtrædende i dansk udtale, og at den allerede for 
flere hundrede år siden fortrængte andre selvlyd; men i 
Norge er det derimod e-lyden, som er karakteristisk, og gen- 
nem de nye retskrivningsregler søger man yderligere at for- 
trænge cp-lyden. Således skal man ikke blot skrive: bekk, 
benk, hjelp, sette, men også: drepe, giede, lese, stjele — 
^jevel, jeger, never, seter, skønt mange av den slaks ord 
endnu udtales med cp-lyd. Denne ændring medfører blandt 
andet sådanne ejendommeligheder som: and — ender,- nat — 
netter; men den svarer til en almindelig tendens både i lands- 
mål og bymtål, så også hær vil skriftsprogsreformen blive en 
norm for fremtidens talesprog. 

Den norske sprogsag er da meget omfattende og indgri- 
bende, ja selv den forholdsvis moderate bymdlsbevægelse 
er i virkeligheden en sprogreform. Derfor er det en misfor- 
ståelse, når mange tænker sig, at sprogsagen i Norge kun er 
en kamp for eller imod landsmålet, som om bymÅlets mænd 
havde intet selvstændigt formål. Tværtimod møder man hær 
to ligeløbende strømninger, som hver har sit udspring og sin 
retning; men tillige spores der som sagt en tendens til at 
udjævne modsætningerne, således at »atter det skilte bøjer 
sig sammen, engang i tiden vorder det ét c 

Forøvrigt har denne sprogreform nu forrige sommer givet 
sig udslag på et helt nyt område, idet man forandrede nav- 
nene på Norges amter og stifter, ja selve ordene »amt< og 
»stift« blev ombyttet med ordene »fylke« og »bispedømme«. 
Således skal Kristiania, Kristianssand, Trondhjem, Tromsø 
stift nu hedde Oslo, Agder, Nidaros, Hålogaland bispedømme, 
og desuden vil mange have nogle bynavne ændret, idet til 
eks. navnene Bergen, Trondhjem, Fredrikshald skulde om- 
byttes med de ældre navne Bjørgvin, Nidaros, Halden. En 
sådan navneforandring er ikke slet så tåbelig, som mange 
mener, og det er da heller ikke umuligt, at Kristiania før 
eller senere får det ældgamle navn Oslo. 

Sligt kan man begejstres eller forarges over, og hos os 
vækker det nogen undren; men selve kendsgerningen viser 
tydeligt, at den norske sprogbevægelse er meget stærk, og at 
man med pedantisk strenghed udsletter alle minder om lan- 
dets avhængighedstid. Og bortset fra disse navneforandrin- 
ger er der i selve bymålsreformen meget, som er lærerigt for 
os danske, ti også hos os har en reform længe været nødven- 
dig. Dermed tænker jeg ikke blot på en retskrivningsændring, 
men tillige på en reform både av skrift og tale. 



RETSKRIVNINGSSAGEN I DANMARK. 



Retskrivningsspørgsmålet har gang efter gang dukket 
frem i de sidste 100 år, og det er ganske naturligt, at 
denne sag måtte få stadig større betydning, efterhånden som 
man forbedrede skolevæsnet, drog modersmålet frem og^ 
krævede, at alle børn skulde lære at læse og iskrive. Således 
skrev vor store sprogforsker Rasmus Rask en udførlig 
^t' Dansk Retskrivningslære« 1826; men i begyndelsen var der 
kun ringe interesse for dette spørgsmål herhjemme, og det 
er ganske betegnende, at ministeriet både før og efter Rasks, 
tid benviste skolerne til sådanne retskrivningsnormer som 
Mallings »Store og gode Handlinger«, Molbechs Ordbogs- 
Salmebogen o. lign. 

Det var Skandinavismen, som gav stødet til, at vor ret- 
skrivning blev reformeret, og dermed tænker jeg dels på Daas^ 
forslag i fyrrerne dels på Stockholmermødet i 1869. 

I fyrrerne havde Daa og Knudsen foreslået, at retskriv^ 
ningsref ormen skulde være fælles nordisk, og 1866 tog Knud-^ 
sen denne sag op igen, idet han skrev en avhandling i tids- 
skriftet »Norden« (I og III). Denne avhandling havde den 
betegnende tittel »Om tilnærmelse mellem Norsk, Dansk og 
Svensk«, og den indledes med de ord: »I nærværende stykke 
har man, til prøve, gjort Norsken omtrent så lik Svensk, som 
ske kunde, uten at gøre våld på ordenes lydelse her i landet. «^ 

Han vilde altså give et praktisk vidnesbyrd om, at en til- 
nærmelse var mulig, og han gjorde udførligt rede for de æn- 
dringer, som var nødvendige med hensyn til de nordiske 
skriftsprog — krav som væsenlig svarer til dem, der senere 
blev fremsat i Stockholm; men Daa mente, det var ikke nok, 
at man skrev om denne sag, man burde også handle, og det 
er da også ham, som han æren av det nordiske retskriv- 
ningsmøde. 

I efteråret 1868 var professor Daa en tur i København for 
at få planlagt et fællesmøde, og der blev da for Danmarks 
vedkommende avholdt et forberedende møde i marts 1869. 
På dette møde enedes man om, at dansk retskrivning burde 
forbedres »efter Aftale med Nordmændene«, og at man 
med hensyn til dansk-norsk og svensk skriftsprog helst 
skulde følge »ensartede Regler«. 

Lignende møder blev avholdt i Norge og Sverrig, og i juli 
1869 holdtes da et Nordisk Retskrioningsmøde i Stockholm. 
Blandt deltagerne var de svenske professorer Malnistrom og 
Save, av hvilke den første blev mødets formand; endvidere 
professor Daa, overlærer Knudsen, Henrik Ibsen, samt de 
'danske docenter Grundtvig og Lyngby. 

Dette retskrivningsmøde var ligesom det national-økono- 
miske møde i Stockholm 1866 udslag av en bestræbelse for at 
fremme den indbyrdes forbindelse mellem de nordiske folk, 
og det er da en efterklang av fyrrernes skandinavisme; men 
efter 1864 var man ikke længer betaget av politisk lyrik og 
højstemte fraser, ti nu var man blevet nøgtern og tilstræbte 
praktisk samvirke. 

Formålet var som sagt at skabe mere overensstemmelse 
mellem de nordiske skriftsprog, og man vedtog en del æn- 
dringer, hvorav nogle var fælles for de to grupper, medens 
andre var særskilte for hver gruppe; men det er betegnende 

for deltagernes besindighed, at de kun vedtog sådanne for- 
andringer, som de alle var enige om. 

Når man nu gennemgår disse reformer, ser man, at det 
blev Sverrig, som kom til at præge beslutningerne, og dette 
var da også naturligt, da Sverrig er hovedlandet. Således gik 
et av de fælles krav ud på, at man skulde indskrænke bru- 
gen av bogstaverne e og o, hvor lyden er æ og d; men man 
gik varsomt frem, idet man med hensyn til forholdet nuellem 
^ og cp kun krævede reformen gennemført straks i forbindel- 
serne jæ, æg, æv (hjælpe, tjæne — hægge- nægte — hævne, 
ævne), og disse regler betegnede man da som den retning, 
hvori reformen skulde gå. 

Endvidere var man enig om at vedtage indførelse av det 
svenske bogstavtegn å, hvad Rask forlængst havde krævet 
herhjemme, og avskafFelse av de store bogstaver; men for- 
øvrigt lærer vi beslutningerne at kende gennem et møde, som 
bagefter blev holdt i København. 

Et år efter Stockholmermødet blev der holdt et dansk ret- 
skrivningsmøde i København (21 — 6 — 1870). Der var 13 del- 
tagere, og blandt dem kan nævnes foruden Grundtvig og 
Lyngby tillige forfatterne Carl Ploug og Goldschmidt, samt 
videnskabsmændene H. N. Clausen og J. L. Ussing. 

På dette møde foreslog man at avskaffe doppelt selvlyd 
og stumt e (Huus, veed — Træ, bær), doppelt medlyd 
foran medlyd (offre, tappre), og ligeledes skulde stumt d 
bortkastes foran sk og mellem n og s, »naar ikke dets Op- 
rindelse ligger uden for Sprogets egen Grænse«. Endvidere 
foreslog man, at de såkaldte danske eller gotiske bogstaver 
skulde ombyttes med de latinske, at q skulde ombyttes med 
*: og (i tvelyd) i og u med / og v, samt at man såvidt mu- 
ligt skulde undgå sammenskrivning av ord. 

Alt dette sigtede til at gøre skriftsproget mere praktisk 

og moderne; men forslaget var dog noget moderat, ti man 
vilde ikke indføre tegnet d eller avskaffe de store bogstaver 
og ikke ændre brugen av e og o. 

Disse forslag fik en vis betydning herhjemme, ti nu ende- 
lig følte kultusministeren sig forpligtet til at normere og re- 
formere skolernes retskrivning. Derfor udsendte han to cir- 
kulærer nogen tid efter (9^8 — 1871 og 21—2 — 1872); men 
ganske vist brugte han hær de typisk-danske ord: »Det maa 
anses for ønskeligt, at Skolerne efterhaanden bestræbe sig 
for i det Væsentlige at slutte sig til« de på mødet i juni 1870 
foreslåede regler. Dette var unægtelig så vagt, at det må un- 
dre selv en dansker; men til gengæld fik man nu for første 
gang en retskrivningsordbog. 

Allerede efter Stockholmermødet havde Svend Grundtvig 
udarbejdet en »Dansk retskrivningsordbog, stemmende med 
de på mødet - - vedtagne regler«. Denne bog udkom 1870; men 
efter cirkulærernes fremkomst blev den omarbejdet, og den 
udkom 1872 under titlen »Dansk Haandordbog med den af 
Kultusministeriet anbefalede Retskrivning«. 

Det er ganske interessant at sammenligne disse to titler, 
ti de røber jo en væsenlig forskel mellem bøgerne; men 
uagtet det var et absolut gode, at man fik en normerende 
ordbog, fik dog reformen på grund av autoriteternes vaghed 
ikke ret stor betydning, ti man nænnede ikke at krænke læ- 
rernes frihed. Derfor var det ikke uden grund, at »Det pæda- 
gogiske Selskab« i 1885 anmodede ministeriet om at råde 
bod på diet herskende virvar og befale en ensartet retskriv- 
ning i stedet for at anbefale den. 

Nu endelig blev man sig opgaven bevidst, og ministeriet 
fik lavet et udkast, som blev nærmere prøvet og udarbejdet 
av en kommission av forfattere, videnskabsmænd og skole- 
mænd, t. eks. Ploug, von der Recke, Saaby, Wimmer, Axel 

Sørensen og ministeriets konsulent professor Kroman. Den- 
ne kommission foreslog blandt andet, at alle ord undtagen 
egennavne skulde skrives med lille begyndelsesbogstav; men 
dette vilde efter ministeriets mening vække altfor stor* uro og 
forargelse i pressen og hos »mange af vore betydeligste For- 
fattere«. Derfor blev denne reform udsat til en mere gunstig 
tid, som dog endnu ikke synes nær; men i alt øvrigt fulgte 
ministeriet kommissionens indstilling. 

Der blev da fastslået bestemte retskrwningsregler »til 
Brug og nøje Efterlevelse«, og man kri&vede tillige, at 
skolebøgerne skulde trykkes med »den hér befalede Ret- 
skrivning«. Disse regler blev fremsat i meddelelse av 24 — 7 — 
1888, og noget ændret i bekendtgørelse av 7 — 6 — 1889; men 
desuden meddelte man skolerne, at der vilde udkomme en 
retskrivningsordbog av Viggo Saaby, og at den vilde blive au- 
toriseret. Det første skete 1891, det sidste skete — 1918. 

Denne reform var ikke sønderlig mere vidtgående end 
den av 1872, og det eneste principielt nye var, at x skulde 
ombyttes med ks, og / skulde bortfalde, når det stod efter k 
og foran e, æ, ø; men reformen fik naturligvis nu langt større 
betydning, ti den blev gennemført overalt i skolerne, og den 
betegner da også et ikke ringe fremskridt, hvilket man ser 
tydeligt, når man sammenligner ældre og yngre skrifter. 
Alligevel — eller netop derfor — vakte denne modernisering 
av skriftsproget megen forargelse, og den stødte på nogen 
modstand, ja der var ikke få, som fandt det barbarisk, at 
vort skriftsprog skulde ændres ved tvang. 

Modstanden udgik fra en række forfattere og viden- 
skabsmænd, og de sluttede sig sammen til en slaks forbund, 
hvis medlemmer forpligtede sig til at fastholde den ældre 
retskrivning — en tanke soith var blevet fremsat i »National- 
tidende« av litteraturhistorikeren Peter Hansen, og som blev 

3« 

ivrigt støttet av daværende amtmand Bille — og av Recke — 
samt sprogforskerne Jessen og Ussing. Disse 5 dannede sjælen 
i forbmidet, og den specielt sagkyndige dr. Jessen udarbej- 
dede en bog som ledetråd for medlemmerne, nemlig »Den 
literaire Retskrivning. Vedtægter samt orthographisk og 
grammatisk Raadgiver« (1889). 

Blandt medlemmerne var Bauditz, Bergsøe, BrosbøU, Gu- 
stav Esmann, Otto C. Fønss, Karl Gjellerup, Thor Lange, 
Troels Lund, Julius Paludan, Carl Ploug, Thorkild Rovsing, 
Henrik Scharling, Rudolf Schmidt, Valdemar Vedel — altså 
en ganske anselig skare, hvorav dog enkelte nu med et smil 
mindes den store kampanje. Desuden var der en mængde 
gejstlige og militære personer med i denne aktion, og sidst 
men ikke mindst: man havde sikret sig pressens hjælp, idet 
en række redaktører forpligtede sig til at følge de givne ved- 
tægter. 

Forsvaret — eller angrebet — var altså godt organiseret, 
og en sådan samlet optræden er absolut prisværdig og værdi- 
fuld, hvis da sagen er det; men denne aktion — eller reaktion 
— var så krampagtig, at den ikke kunde få betydning, og 
dog er der den dag i dag nogle trofaste sjæle, som anser det 
for tegn på »academisk cultur« at stave ordene »literairt«. 
Ja tilmed havde de sammensvorne den store triumf, at selve 
ministeriet blev nødt til en lille retræte. 

Der var nemlig i de sidste retskrivningsregler gjort små 
forsøg på at fjerne det stumme d, og desuden havde man 
indført et par tåbelige stavemåder; men det værste var dog 
ordet »sejsten«. Den stavemåde kunde man ikke taale, og 
Bille sammenfattede da ogsaa sin skarpe kritik i de velvalgte 
ord: »Det ominøse »Sejsten« røber hele Geisten.« Det varede 
heller ikke ret længe, før der udkom nye retskrivningsregler 

(27 — 2 — 1892), så den »lille Sejsten« levede kun kort, men 
blev til gengæld foreviget i »Blæksprutten«. 

Siden 1892 er der kun sket den ændring i retskrivningen, 
at ministeriet lige på overgangen til vort århundred gav 
skolerne tilladelse til at bortkaste udsagnsordenes flerials* 
mærke; men alligevel er der i de senere år opstået nye van- 
skeligheder. 

De sidste udgaver av Saabys ordbog er blevet besørget 
av magister P. K. Thorsen, og han har med ministeriets bil- 
ligelse ændret et og andet, så mange har følt sig foruroliget 
over denne vilkaarlighed, der dog angik lutter småtterier. 
Men i 1913 bortkastede han det stumme d i ordene »jydsk« 
og »vadske«, og dette bragte bægeret til at flyde over. Man 
krævede uforanderlighed, og dette krav synes nu at skulle 
opfyldes, i hvert fald er 7de udgave (1918) blevet autori- 
seret og forsynet med en av ministeriet »approberet« retskriv- 
ningsvejledning. Desuden har undervisningsinspektør dr. 
Bertelsen fornylig meddelt i »Vor Ungdom« (1918), at æn- 
dringerne i de følgende udgaver vil blive meget få, og at 
man vil give en fortegnelse over dem, således at læseren 
straks kan finde dem. 

Man skulde da mene, at der ikke længer eksisterer noget 
retskrivningsproblem i Danmark, hvis ikke netop dr. Ber- 
telsen i samme nummer, av »Vor Ungdom« havde ytret, at 
han lige så fuldt som den nylig stiftede »Retskrivningsfor- 
ening« håber, at vi før eller senere få en virkelig reform av 
vort forældede skriftsprog. 

Retskrivningssagen er altså dog stadig et åbent spørgs- 
mål, og de fleste kan sikkert være enige om, at dens udvik- 
lingslinje har været noget svag og vag. Derimod er den 
norske retskrivningsreform i høj grad præget av vilje og kon- 



38 



sekvens, og ligeledes i Sverrig er retskrivningen i de sidste år 
blevet ikke så lidt forandret 

I Sverrig er man vistnok lige så konservativ som i Dan- 
mark; men siden Stockholmermødet har dog retskrivnings- 
sagen gang efter gang dukket frem, og tilmed har fremra- 
gende sprogforskere arbejdet med på dens løsning (Lundeli, 
Noreen). Alligevel bør man her særlig fremhæve Fridtjuv 
Berg, den kendte skolemand og politiker, som døde 1916. 
Han var med til at stifte »Råttstavningssålskapet« 1885, og 
ligeledes var han med til i 1905 at indgive en »petition« fra 
lærerforeningerne for at få retskrivningen ændret. Denne pe- 
tition kom han på en måde til selv at give svar på, ti endnu 
samme år blev han kultusminister, og året efter udsendte han 
et cirkulære (7. — 4. — 1906), hvori det blev bestemt, at man 
»successivt« skulde indføre brugen av t i stedet for dt og 
av y i stedet for /, fv, hv — ændringer, som i og for sig er 
naturlige, ti d, f, h har i de anførte forbindelser været stum- 
me vistnok i århundreder; men den sidste av disse ændrin- 
ger (vem, vad, vilken o. s. v.) har dog vakt nogen undren 
hær og hinsides sundet. 

Danmark har altså en reform tilgode — med' mindre 
man da vilde påstå, at vi fik den for 30 år siden — og det 
Van derfor være ganske naturligt, om man sætter spørgs- 
målet under debat. Dette er i hvert fald tanken med i> Dansk 
Retskrivningsforening«, som blev stiftet 1917, og hvor man 
finder både skolemænd og sprogmænd; men hvis der hær 
som i Norge og Sverrig skal gå 15 — 20 år mellem foreningens 
dannelse og reformens fremkomst, da er der ganske vist rige- 
lig tid til at få sagen nærmere drøftet. 



FORSLAG TIL FORBEDRING 



Hvis man nu fremfører det spørgsmål, hvorledes vor ret- 
skrivning bør være, må man straks gøre sig klart, at der 
kan opstilles forskellige principper for en retskrivningsreform, 
og at det vilde være noget naivt, om man valgte et enkelt og 
vragede alle de andre, ti der må tages mange hensyn, når dette 
spørgsmål skal løses. 

I tidligere tid hævdede man, at ordenes stavemåde skal 
så vidt muligt avspejle deres oprindelse (det etymologiske 
princip, som hidtil har været herskende); men mere og 
mere gør den opfattelse sig gældende, at man av praktiske 
grunde skal stave ordene således, at skriftsproget så vidt mu- 
ligt svarer til talesproget (det fonetiske princip, som retskriv- 
ningsf oreningen vil have lagt til grund) . 

Dette sidste princip må da gennemføres på den måde, at 
man som norm vælger det talesprog, der er herskende blandt 
de dannede. Dog kan man ikke gå ud fra samtalesproget, li 
det er altfor vekslende og formløst; men man bør gaa ud fra 
foredragssproget, fordi det er mere ensartet og udformet. 
Dermed er dog ikke sagt, at skriftsproget kan komme til fuldt 
ud at dække talesproget, ti sprogets lyd spotter enhver kon- 
sekvens, og derfor nødes man ofte til at se bort fra ordenes 
lydpræg. 

I vor nugældende retskrivning går man ud fra, at et ords 

bøjningsformer bør staves på ensartet måde, og t. eks. kræ- 
ver man, at ordene: rødt, mødte, lidt, vidst staves med d, 
fordi de er bøjningsformer av ordene: rød, møde, lide, vide, 
jfr.: siden — sidst, — bedre — bedst, ældre — ældst; anden 
— andre, selv — selve, lægge — lagde o. s. v. Noget lignende 
gælder beslægtede ord, og hær er rodordet ofte det mindst 
lydrette, t. eks.: midt — midnat, mand — mandig, fuld — 
fyldig — hård — hærde, halv — halvere. 

Imidlertid er der jo ingen regel uden undtagelse, og vi 
møder da ogsaa en del avvigelser fra de to regler, særlig fra 
den sidste. Således skriver man: grov — groft, stiv — stift, 
havde — - haft, og endvidere: tække, lytte, flittig, rift, løfte, 
skipper, skærslipper o. s. v. — men forøvrigt er det jo klogt 
at tage hensyn til udtalen og undgå pedantiske ordformer, 
når slægtskabet ikke er særlig indlysende, eller når ordet er 
meget almindeligt. 

Specielt kunde man for nemheds skyld henvise til or- 
dene »Jydsk« og »vadske«, tilmed da de har været omtumlet 
og omtvistet lige fra 1872 til 1918, idet Grundtvig og Thor- 
sen har stavet dem uden d. Denne stavemåde er med hensyn 
til ordet »jydsk« noget mærkelig, i hvert fald forarger den 
alle jyder, og med hensyn til ordet »vadske« er motiveringen 
ikke heldig. Man hævder nemlig, at »vadske« bør staves uden 
d, fordi det er ikke oprindelig dansk men en efterligning av 
det tyske ord »waschen«. Imidlertid er vi jo ikke allesam- 
men lærde filologer, og de fleste vil uvilkaarligt henføre ordet 
»vadske« til »vaad« og »vade« eller sammenstille det med 
»væde — va&dske, træde — tradske«. 

Alligevel kan! stavemåden »vaske« meget vel forsvares ud 
fra den praktiske motivering, at den er mest naturlig, fordi 
ordet er så almindeligt. Det samme gælder også andre ord, 
t. eks. netop ordet »sejsten«; men naturligvis har man den 

pligt at drage konsekvenser med hensyn til alle de ord, hvor 
det er fornuftigt at bortkaste det stumme bogstav, ti man/ bør 
som sagt arbejde på at gøre sproget mere lydret. 

De to ord »jydsk« og »vaske« har børnene nylig fået 
lov til at stave på hægge måder, med eller uden d, og det vii 
da også være klogt, om man i højere grad end nu anvender 
det princip at opstille to stavemååder valgfrit, således at de 
hægge har gyldighed, ja netop dette principløse princip er 
praktisk og naturligt, fordi det ene ofte er lige så godt som 
det andet. 



Vor retskrivning er omtrent lige så snurrig som den en- 
gelske og den franske, ti hær som hist tager man historiske, 
etymologiske hensyn. Derimod er den italiske og den span- 
ske retskrivning udpræget moderne og lydret, idet man hær 
former og ændrer det skrevne sprog i samklang med sproget 
som tales. Men hvis man nu vil av veje disse to principper i 
forhold til hinanden, bør man undgå al fantaseren, ti man 
har ikke lov til at anse den etymologiske stavemåde for ud- 
slag av højere kultur, og på den anden side er det hverken 
let eller praktisk at forme et lydret skriftsprog. 

Ganske vist har man i vore dage ofte foreslået en /o- 
netisk skrivemåde; men det vilde kræve et udvidet bogstav- 
system, og man måtte da først ved international forhandling 
blive enig om de fælles og de særskilte lydtegn. En sådan 
skrivemåde har kun værdi og berettigelse i videnskabelige 
arbejder, hvor det gælder om at fæstne lyden nøjagtigt; men 
til praktisk brug vilde den ikke være heldig, selv om den lod' 
sig indføre, ti det vilde ikke blive let at læse eller skrive eller 
lære den nye sprc^orm. 

Den sidste ulæmpe har naturligvis mindst betydning, ti 
det er kun én gang for alle, man skal lære at læse og skrive; 
men langt værre er det, at det vilde blive meget vanskeligt for 
de voksne at læse og skrive den nye sprogform, og det vilde 
heller ikke blive let for den kommende slægt at forstå den 
fortrængte sprogform og vor tids litteratur. 

Imidlertid kunde man jo hævde, at denne ulæmpe er 
kortvarig, at alt er en overgang, som ræven sagde, dengang 
de trak pelsen av ham; men skal vi ligesom smyge vart 
modersmåls klædedragt av, således at Holberg og Oehlen- 
schlæger, Grundtvig og Drachmann må skrives om for den 
kommende slægt, da kan let det bedste blive det godes fjende. 

Måske man derfor bør gå en mellemvej, idet man enten 
nøjes med 3 — 4 lydtegn eller indskrænker sig til en radikal 
reform på grundlag av det givne; men i hvert fald bør enhver 
reform gennemføres i et par tempi, netop fordi den griber 
ind i en mængde forhold — og forøvrigt kan man allerede 
gennem en forholdsvis moderat reform rense vort skriftsprog 
for en mængde ulæmper og pedantiske former. 

Fremfor alt bør det stumme d trænges tilbage i vort skrift- 
sprog, og det kan næppe forarge nogen, om man indfører 
sådanne stavemåder som: alminnelig, begynne, bjælle, flyn- 
ner, fodballe, forvanle, frase, galle, gissel, gille, grisk, henne 
(ordet hen — henne bør da staves hæn — hænne), hinne, hyn- 
ne, ille, kanne, kenne, kille, kilre, krasse, kres, krit, krut, 
krys, kvinne kæller, lakris, mannel, minne, mylre, nælle, 
palas, panne, plusselig, raballer, renne, rinne, risse, skallet, 
skynne, skærmyssel, smus, spasere, strus, sønnerlig, tinning, 
tissel, trisse, tønne, ukrut, unne m. fl. 

Tilmed havde mange av disse ord oprindelig intet d — 
noget som retskrivningsordbogen ikke helt lægger skjul på 
— og man forstår da endnu mindre, hvorfor vi t. eks. skal 

skrive: hende, Hinde, ilde. Kande, kende. Kvinde, Kælder, 
Minde, Pande, Rende, rinde, skaldet. Tinding, Tønde. 

Hvis man nu søger at bringe sådanne ord ind under be- 
stemte regler, kan man sige, at d bør fjernes i forbindelsen 
ads og uds, i forstavelsen ind og und, i hunkønsbetegnelsen 
inde og ofte i forbindelsen Id, nd, rd — jvf. det tyske t i 
forbindelsen entlig. Men ganske vist vil denne reform volde 
nogen vanskelighed, hvor ordet ender på d, og den kan da 
også kun få videre omfang og virkelig værdi, hvis man be- 
slutter sig til at efterligne svensk og nynorsk retskrivning, 
idet man ud fra bestemte regler bruger fordopiet medlyd i ud- 
lyd efter kort selvlyd, t. eks. gull — gyllen, puss — pussig, ja 
senere kan man da ændre ord, som nu har det såkaldte stød 
(stald, mund o. lign.). • 

Endvidere kan man indskrænke brugen av stumt h, ti 
selv om man ikke just ønsker at forarge jyderne eller glæde 
svenskerne ved helt at bortkaste det, kan man dog fjerne det 
i nogle av ordene på hj og hv, idet man t. eks. skriver: 
j^jle, jerne, jerte, jælm, jælp, jørne — val, valp, varre, vas, 
vede, væps, verv, virvel, visle, vælve, væse, væsse. Ligeledes 
kan man ombytte g med j i sådanne ord, hvor gf-lyden aldrig 
høres, og man får da til eks. skriftformerne: nejl, snejl, nøjle, 
løjn (jvf. løj), ejn, hejn, rejne, tejne, vejne — ja ordene »egn« 
og »vegne« er tilmed ifølge retskrivningsordbogen beslægtet 
med »eje« og »vej« (ligesom ifølge samme norm »emne« 
kommer av det svenske »åmne«, »ryggesløs« av »røgt«, 
»svejrygget« av »svaje«, »synderlig« og »besynderlig« av 
»sønder« og »sondre«, »slaabrok« og »bislopperske« av et 
og samme tyske ord o. s. v.). 

Senere vil jeg tale om andre medlyd. ud fra et andet syns- 
punkt, og der skal hær kun tilføjes, at ordet »af« og forstav- 



44 



elsen »af« bør skrives av, og at ordet »at« foran navnemåde 
kan skrives d. 

Imidlertid kunde der være grund til også at omtale skrift- 
sprogets selvlyd, og dermed tænker jeg specielt på forholdet 
mellem e og ce, samt på i — e, u — o, y — ø. Disse selvlydpar 
blev omtalt i ministeriets retskrivningsregler av 1889, idet 
man gav nogle regler med hensyn /i7 e og æ (o og å); men 
derimod med hensyn til i^ u, y opgav man ganske ævred' og 
sagde blot, at de skulde benyttes, »hvor den hidtidige Brug 
har fastslaaet det «. 

Denne konservative holdning søgte man dog at forsvare, 
idet ministeriet hævdede, at sproget vilde blive forsimplet, 
hvis man t. eks. skrev »minde« med e og »bund« med o, ti 
da vilde udtalen efterhånden blive »mænde« og »baand<. 
Disse eksempler var meget snedigt valgt, ti uagtet faren ikke 
er så stor, som man foregav, er det dog ikke klogt i første 
række at røre ved forbindelsen in, un, yn. I det hele er det 
vanskeligt at ændre i, u, y, fordi vi har for få selvlydstegn; 
men derimod er det lettere at fjerne e, hvor lyden er udpræ- 
get æ. 

Også på dette punkt søgte ministeriet et forsvar for det 
tilvante, idet man t. eks. hævdede, at c burde bevares foran 
rn og rt (gerne, hjerte) — igen to eksempler, som er snedigt 
valgte, ti netop i den forbindelse bør e bevares; men man 
undlod ganske vist at kræve æ fjernet i ordene »værne« og 
»vært«, ligesom man helt så bort fra ord som: bær, færdig, 
færge, lærke, skærme, værre, værst o. s. v., hvor dog lyden 
er ganske den samme. 

Sagen er nemlig den, at en gennemførelse av det krav, 
som blev stillet på Stockholmermødet, vilde medføre en 
mængde forandringer; men paa den anden side vilde netop 

denne reform være særlig interessant, idet man måtte fore- 
tage en slaks udveksling av Ix^staveme e og æ. 

Imidlertid vil jo en selvlydsreform blive meget omfat- 
tende, ja mange vil føje til, at den er upraktisk og farlig, fordi 
den angår en mængde av sprogets almindelige ord; men hvis 
man ser en smule nøgternt og historisk på denne sag, op- 
dager man, at netop den mere lydrette skrivemåde på man- 
ge punkter kommer til at falde sammen med den retskriv- 
ning, som var i brug for 50 — 100 år siden, og følgelig er re- 
formen ikke så radikal, som man gang efter gang har på- 
stået. 

Dog må som sagt enhver reform føres frem med læmpe, 
ti man bør ikke glemme, at bogsproget først og fremmest 
skal være let at læse, og netop derfor kan man ikke i første 
række ændre de meget almindelige ord, ti det vækker uro 
og volder forvirring. Desuden bør man gå gradvis frem, så- 
ledes at man ikke straks kræver alle sine ønsker opfyldt; 
men ud fra bestemte principper skal man fastslå, hvilke for- 
andringer der er mest naturlige og nødvendige, og hvilke man 
bør lade vente, til de andre er trængt igennem. 

Alt dette er dog kun få, moderate forslag, og selvfølgelig 
bør en reform hos os gennemføres med varsomhed og om- 
sigt; men selv om man gik mere radikalt og helt systema- 
tisk frem, vilde der altid blive mange ord tilbage, hvor lyden 
ikke kan gengives nøjagtigt i vort skriftsprog, eller hvor den 
lydrette form ikke er ganske praktisk. Derimod kunde man 
ganske vist indføre flere lydtegn for at nå nærmere til idea- 
let; men denne »radikale« reform, har foreløbig ingen udsigt 
til at sejre, og den vil j^ derfor se bort fra. 



REFORM AV VORT SPROG 



En retskrivningsreform har først og fremmest betydliing 
for skriftsprogets form, medens derimod en sprogbevæg- 
else som den norske sigter mod et videre mål, mod' selve spro- 
gets forandring. Dermed' tænker jeg ikke blot på land^mål^t, 
som jo ligger os noget fjernt; men jeg tænker tillige på bymA- 
let, ti også hær arbejder man på at udvikle sprogets form, ja 
bymålets skriftsprog er tilmedi på enkelte punkter forud for 
talesproget, idet man gennem de nye retskrivningsregler til- 
sigter ikke blot at gengive den herskende udtale, men tillig« 
at angive den retning, hvori sprogets udvikling skal gå. 

Sådanne forhold har vi ganske vist ikke herhjemme, ti 
hos os har der hidtil kun av og til ytret sigl trang til at berig« 
vort sprog fra det indre og bevidst at forme det om. Alligevel 
er det vor pligt at rejse det stare spørgsmål, om vi skal nøjes 
med at forbedre vor retskrivning, såledies at den kommer til 
nogenlunde at svare til talesproget, eller om vi tillige skal 
udforme sproget i en bestemt retning og ligesom præge det 
om, for at det bedre end nu kan svare til tidens krav og til 
folkets tarv og tenderen. 

Avgørelsen av dette spørgsmål hænger nøje sammen med 
vort syn på sprogets natur og dets forhold til folkets liv, og 
det kan derfor ikke undre os, at sprogbevægelsen i Norge 
og andetsteds er brudt frem i den nyere tid, ti først omkring 

år 1800 fik man øje for sprogets nationale særpræg, og om- 
trent samtidig begyndte man at udforske sprogenes slægt- 
skab, forstå deres form og forandring. 

Det er vistnok franskmændene, som først har gjort op- 
mærksom på forholdet mellem sprog og nation (Byskov: Mo- 
dersmålet, s. 21 flg.), i hvert fald vandt denne tanke gen- 
klang hos os for lidt over 100 år siden, idet historikeren 
Laurids Engelstoft dengang udgav et par skrifter, hvori han 
smukt og stærkt hævdede, at nationens særegne følelser og 
grundsætninger får ligesom en fast, ydre form, idet de ytrer 
sig gennem sproget, og modersmålet bliver da både udslag 
av folkets gemyt og udtryk for dets karakter. Denne frem- 
hævelse av forholdet mellem nationen og dens sprog møder 
man gang på gang i det 19de århundreds nationale kampe; 
men ganske vist er det ikke let at sige med bestemthed, 
hvori folkets sproglig-nationale særpræg består. 

Sprogets nationale grundpræg er ikke blot udtryk for fol- 
kets nationale formål, men tillige udslag av dets særegne 
gemytsliv, og dermed er givet, at det nationale ytrer sig både i 
demeninger, som fremføres, og den måde, hvorpå de føres frem 
— med andre ord, at både indhold og formj^ er præget av na- 
tionens tenderen, diens vilje og temperament, ja måske dette 
sproglige særpræg træder stærkest frem i ordvalg og tonelag, 
i talens rytme og hast. Sligt er det som sagt lettere at på- 
pege end at udrede; men derimod er det ikke så vanskeligt 
at sige noget bestemt om sprogenes indbyrdes slægtskab, ti 
hær er det de enkelte lyd og former, som studeres og sam- 
menlignes. 

Den sammenlignende sprogvidenskab er heller ikke stort 
mere end 100 år gammel, og en av dens første og største mænd 
er vor landsmand Rasmus Rask, Ganske vist havde man før 

* 

hans tid fået øje for, at sprogenes slægtskab ytrer sig gen- 

nem ensartede bøjningsformer; men han tog denne sag mere 
.gnmdigt op, og desuden var han den første, som mente, at 
•også lydformeme står i indbyrdes forhold, ja allerede han 
fremhævede, at der kan opstilles bestemte »regler« for ly- 
denes overgang fra det ene sprog til det andet. 

Denne opdagelse av sprogenes slægtskab og vekselvirk- 
ning, specielt av de såkaldte »lydlove«, har i høj grad præ' 
get det 19de århundreds sprogforskning; men det som hær 
har særlig interesse, er det enkelte sprogs forandring, dets 
ændring fra tid til tid. 

I midten av forige århundred mente åe fleste sprog- 
mænd, at sproget ligesom alt i naturen udfolder sig efter 
bestemte love, således at vi hær står overfor en naturmæs- 
sig udvikling, hvori vi hverken kan eller bør gribe ind, skønt 
vi ganske vist skal studere den« præg og retning. Imidlertid 
har man i det sidste slægtled, specielt i Frankrig, fremhævet 
den mindre dogmatiske tanke, at sprogets struktur og vækst 
ver d-elvis avhængig av brugernes vilje, og at man ofte be- 
vidst har grebet ændtende ind. Hertil svarer den kendsger- 
ning, at alt levendes natur kan føres og formes i en be- 
stemt retning, når det bringes ind under kulturens pleje, og 
4let er da muligt, at vi både kian og bør planmæssigt udforme 
sproget, således at det stadig bedre passes til efter bruger- ] 
nes trang og behov. I 

Dermed tænker jeg ikke just på, at man skal fjerne det | 
ulogiske, som præger sprogets udtryk, ti uagtet et sådant j 
krav ikke bør agtes ringe, skal dog sproget først og frem- I 
mest tjene praktiske formål, og det bliver da videnskabens 
^særskilte opgave at værne sig mod sprogets uklarhed. Der- 
imod« er der to andre opgaver, som har mere almen be- 
tydning, nemlig en udvikling av sprogets nationale præg og 
Æn forbedring av dets struktur. 

Det første opgave har jeg allerede omtalt, og den har 
man altid været sig bevidst, idet store digtere og skribenter, 
statsmænd' og reformatorer ofte har stræbt at drage folkelige 
ord og udtryk frem, at fortrænge det fremmede sprogstof og 
forme et modiersmål, som er udtryk for folkets grundpræg. 
En sådan stræben sporer man ganske vist ikke hos vor lit- 
teraturs fader, Ludvig Holberg, men derimod hos Sneedorff, 
vor første moderne stilist, og i det hele hos de såkaldte »so- 
ranere« i sidste halvdel av det 18de århundred. Dog nøje- 
des de væisenlig med at fortrænge de tyske ord i vort sprog 
ved hjælp av danske oversættelser, medens derimod det 19de 
århundreds forfattere og sprogmænd tillige fremdrog ord og 
udtryk fra det ældre danske sprog. 

Den andien opgave synes mere teoretisk, og mange vil 
kalde den »utopisk«; men også den har man av og til stillet 
og søgt efter ævne at løse. Således mente Niels Mathias Pe- 
tersen, at man skulde arbejde på en tilnærmelse mellem 
dansk og svensk sprog, ikke blot ved at forandre retskriv- 
ningen, men tillige ved at ændre ordenes bøjning og forme 
dem på ensartet måde (Annaler for nordisk Oldkyndighed og 
Historie 1844—45). 

Denne tanke var et udslag av datidens skandinavisme; 
men ganske vist var N. M. Petersen ikke helt upartisk, ti han 
mente, at det var først og fremmest det svenske sprog, der 
trængte til en reform. Et sådant synispunkt er ikke just hel- 
digt for sagens fremme; men hertil kommer den mere væ- 
senlige indvending, at man skal ikke reformere et sprog 
av hensyn til indbyrdes samkvem, ti da var det nok så 
praktisk at forme et universalsprog. I hvert fald skal en 
sprogreform først og sidst fremgå av folkets indre, og den 
kan kun lykkes, hvis folket for alvor føler, at den er nød- 
vendig for dets kultur. 

Netop en sådan indsigt ligger bagved den norske sprog- 
bevægelse, ti den er udtryk for folkets særpræg og udslag 
av dets selv-bevidisthed, ja når denne sag tages så ivrigt op, 
både på land og i by, da sker det ud fra den sikre følelse, 
at sproget er åndens legem, og at folkets ånd skal forme 
folkets sprog, således at tanke og tale pra&ges av samklang og 
sundhed. 

Hertil svarer, at nordmændene både i videnskab og skole 
stræber at fremdrage og fæstne de nationale ord og udtryk, 
sproglyd og bøjningsformer — et arbejde som da også for- 
længst har vist, at sprogreformen er mulig og værdifuld. Men 
hvis man nu spørger, om en sådan reform vilde være gavn- 
lig hos os, må det ganske vist indrømmes, at en dansk sprog- 
reform bør føres ad andre veje, fordi både sprog og folk er 
anderledes hær end dær. 



En sprogreform må nødvendigvis gælde ikke blot spro- 
gets form men også dets ord og udtryk, så man indser let, 
at opgaven er meget stor. Dog vil jeg i dette skrift kun tale 
om den første del av denne opgave, om en ændring av spro- 
gets struktur, og tilmed vil jeg nøjes med at udrede et par 
væsenlige spørgsmål. Imidlertid er det ikke uden interesse at 
se, hvor omfattende reformen bør være, og derfor vil jeg 
ined få ord vise, at den angår både sprogets lyd, dets for- 
mer og sætningsbygning. 

Med hensyn til sproglydene må enhver reformator gå ud 
fra den, grundregel, at ordene skal udtales på en måde, som 
ikke blot er praktisk men tillige klar og bestemt. Dernæst 
Iskal han overveje, hvilke lydforbindelser man bør værne, 
og hvilke man helst bør f jertiei — eller med andre ord: hvor 

man skal være på sin post og hindre, at sproget udvikles i en 
uheldig retning. 

Lydene e, o, ø — æ, å samt de åbne medlyd d, g, j, v 
har bredt sig i vor udtale, og der er ikke tvivl om, at det 
falder os bekvemt at bruge dem, hvorfor de da også er 
meget fremtrædende i gadiesprog og dialekt; men alligevel 
har vi en følelse av, at de skæmmer vort modersmål, og 
mange stræber da også at hæmme de omtalte lyd. Denne 
stræben kan dog kun få større værdi, hvis man også i skolen 
sætter sig det samme mål, og dette kan kun ske på plan- 
mæssig måde, hvis den autoriserede retskrivtiingsordbog bli- 
ver en norm også for børnenes tale. 

Et sådant krav synes meget vidtgående; men man kunde 
jo nøjes med at angive udtalen ved de ord, hvor der kan 
være tvivl, eller hvor man vil indføre en noget ændret ud- 
tale. Således bør det gennem skolen fastsættes, hvorledes 
man skal udtale ordene: vor, hvor, alvorlig — fyrre, mørk, 
tørst — jæm, værn, værdi, ærts — greb, reb, rede, skrev, 
greve, revle. I disse eksempler præges nemlig selvlyden mere 
eller mindre av r-lyden; men forøvrigt kan også andre for- 
bindeiser volde nogen tvivl, til eks.: bogstav, sprog, svoger, 
et tog, togt, kogt, vågne — bommen, tromle, trompet — 
sove, vove, grove, love, skove, forlovet o. s. v. 

Dette er kun nogle spredte eksempler; men for at man 
lettere kan forstå mit forslag, vil jeg tilføje, at mange ud- 
taler »save«, »vove«, »forlovet« med tvelyd, at »tromme« 
tit udtales som »lomme«, »olie« som »trolje«, »sål« som 
»sold«, »stjålet« som »fjollet« — endvidere at »hvor« ofte 
udtales som »vår«, »kården« og »når den« som »orden«, 
»skrevet« som »skrævet«, »fyrre« som »større« o. s. v. 

Alt sligt er sikkert en fejlagtig udtale; men vanen og det 
tilvante er jo den anden natur, og det har ofte hændt i den 

enkeltes og i sprogets liv, at hvad der før lød naturligt, se- 
nere fik de et plebejisk præg, eller hvad man før an^ for 
kunstlet, senere blev opfattet som smukt og naturligt. Der- 
for kan man ikke avgøre de vaklende ords lydform ud fra 
den regel, at den ene udtale lyder smukt og naturligt, den 
anden grimt og kunstlet; men man skal avgøre sagen ud 
fra en doppelt synsmåde, idet man dels går ud fra rigs- 
målet, dels gennemfører en vurdering av lydene i vort sprc^. 

Medlydene skal omtales i en særlig sammenhæng; men 
forøvrigt er det ikke altid let at sige noget bestemt om de 
enkelte ords udtale, da vort rigsmål ofte er noget vaklende 
på dette område, idet man træffer store forskelle selv i kul- 
tiveret tale. 

Derimod er ordenes bøjning ganske anderledes fast, og 
hær er det let at opstille bestemte regler; men til gengæld 
er jo netop de faste former hindrende for en reform, og 
det bliver da også på dette område vanskeligt at vinde frem. 
Men principielt bør man tilstræbe, at sproget får så få bøj- 
ningsformer som muligt, og hvor ordets form er ubestemt, 
skal man da foretrække den regel-mæssige bøjning, særlig 
hvis den er kort. 

Med hensyn til navne- og tillægsord kan man i nogle til- 
fælde undgå navneordenes flertalsmærke og tillægsordenes 
bøjningsformer; men ellers bør man så vidt muligt give nav- 
neordene kendeordet en og flertalsmærket er, hvilket skal 
oplyses gennem en række eksempler. 

Kendeordet: brændevinen, byggen, cementen, filten, kit- 
ten, kliden, kloren, lakken, malmen, malten, mulden, pud- 
deren, purpuren (stofnavne) — endvidere: (au tomo) bilen, 
blyanten, griffelen, fugleskræmslen, hængsien, katalogen, 
spænden, tomysteren, vængen, lamaen, myggen, minutten, 
sekunden, akten, alvoren, brugen, helbreden, hårsbreden, 

misbrugen, mylderen, pløren, sølen, sammenhængen, slaks- 
en, spektakkelen, spøgen. 

Flertalsmærket: dukser, fukser, hingster, hjorder, hjor- 
ter, hvæpser, strudser — hanker, former, platformer, rem- 
mer, skilter, skåler, særker — helgener, høvdinger, lærlinger, 
oldinger, slægtninger, ætlinger. 

Med hensyn til udsagnsordenes bøjning bør man foretræk- 
ke den svage for den stærke bøjning, som da også trænges sta- 
dig mere tilbage; men tillige bør man foretrække fortids- 
formen te for ede, fordi den sidste er lang og slæbende, jvf. 
ordene: bruste, snuste, fniste, fnyste, gyste, nyste, låste, 
hilste, hejste, knejste, brølte, fældte, knælte, hvilte, ilte, 
smilte, skønte, skånte, skrabte, ragte, kogte, st^e, forligtes. 

Ligeledes skal fortids tillægsmåde så vidt muligt ikke 
bøjes i køn og tal, man bør genindføre endelsen en i stedet 
for et, og ofte kan man sammendrage de besværlige, sam- 
mensatte tider. Hertil kommer, at man bør undgå de uper- 
sonlige udtryk, og i førnutid foretrække har for er — to 
regler som d<^ blot er videreførelse av en tendens, der 
længe har ytret sig i vort sprog, og som forøvrigt er ud- 
tryk for en stadig stærkere trang til at forme vort sprog 
personligt, jvf. formerne: det synes, forekommer mig — jeg 
synes, mener. Endvidere: jeg er begyndt at, er holdt op 
med — jeg har begyndt, holdt op. Dog bør man vel til eks. 
sondire mellem udtrykkene: fangen har brudt ud — krigen 
er brudit ud. 

Imidlertid! angår de sidste to regler ikke blot sprogets 
grammattiske form, og noget tilsvarende gælder med hensyn til 
orddannelse og ordføjning, hvorfor jeg i dette skrift kun vil 
fremhæve, at man bør tilstræbe at gøre sproget mere dansk 
og naturligt. Derfor skal man fortrænge fremmede ord og 

udtryk, de tyske forstavelser og endelser, og man skal undgå 
en kunstlet sætningsbygning. 

Det første krav svarer til Knudisens omtalte sprogrens- 
ning, og man har jo ofte gjort det gældende hos os; men 
ganske vist er der en mængde tyske ord og ordled, som 
ikke kan udryddes av vort sprog. Det andet krav er lettere 
at opfylde, og siden frigørelsen fra det tyske åndspræg har 
dianske skribenter med dygtighed arbejdet på at forme et 
naturligt sprog. Hær bør man særlig fremhæve Hans Ån- 
dersen, fordi hans æventyrstil har sat skel mellem gammelt 
og nyt, og det er forholdsvis let at se, hvori denne foran- 
dring består. Der er til eks. sket den ændring, at man nu 
bruger udsagnsordet i en mængde udtryk, hvor man før 
brugte forholdsled og abstrakte navneord. Derved er stilen 
blevet levende og mere naturlig; men ganske vist må man 
ikke glemme, at det ofte er nødvendigt at forme og for- 
ene sætningerne anderledes i skrift end i tale, hvis man da 
ønsker, at sproget skal præges av klarhed og sundhed. 

Alt dette er sagt i forbigående, og mange vil sikkert rejse 
den indvending mod mine spredte regler og forholdsvis få 
eksempler, at en sådan reform kan ikke få stor betydning, 
dia dens område er meget begrænset. Men det avgørende er 
netop, at sådanne regler og eksempler indprentes i landets 
skoler, således at børnene forstår, i hvilken retning vort 
sprog skal udvikles, ti d'a er der ikke tvivl om, at selv disse 
få ord vil lidt efter lidt drage flere efter sig. Tilmed vil 
mit forslag om en mere isimpel og regelmæssig ordbøjning 
finde støtte i børnenes sprog, ti det er jo en kendt sag, at 
børnene uvilkårligt former og bøjer ordene på den regel- 
mæssige måde — naturligt men ikke »korrekt« (t. eks. flertal 
på er, fortid på ede m. m.). 

Imidlertid bør en sprogreform ikke blot føres frem i 

skolerne; men også de voksne skal arbejde med på sagen. 
og derfor er det nødvendigt, at man til eks. på højskolen 
og i pressen stræber mod samme mål. Sligt forudsætter gan- 
ske vist en tidernes fylde, en lydhørhed i vort folk, og dette 
skal senere omtales nærmere — men hvis nu sagen vinder 
sejr, og dienne reform føres frem med fasthed og energi, vil 
den forholdsvis hurtigt præge de mænd, som skriver for 
folket, og slægten, som vokser frem. 

Dog er der som sagt et par særlige æmner, som for mig 
betegner den væsenlige del av reformen, og som jeg i dette 
skrift vil tale udførligt om. Dermed tænker jeg i første række 
på forholdet p, t, k — b, d, gr og på det såkaldte stød; men 
da nødes jeg til at betragte vort sprogs forandring gennem 
tiderne og dets forhold til norsk og svensk. 



AV MODERSMÅLETS HISTORIE 



Det danske sprog karakteriseres i høj grad av stødet og de 
åbne medlyd d, y, ;, v — to ejendcnnmeligheder som 
hver på sin vis præger vort modersmål, og de træder dop- 
pelt tydeligt frem, når man sammenligner dansk med norsk 
og svensk. Disse sprog er nemlig præget av de hårde med- 
lyd p, t, k, og dær stoder man ikke ordene frem som hos 
os; men fremfor alt er vore frænders sprog ejendommeligt 
ved de såkaldte ordtoner, hvorved deres talesprog får et 
musikalsk tonelag, som lyder smukt og klangfuldt i vore 
ører. 

Denne forskel mellem vort og vore frænders sprog skyl- 
des i en væsenlig grad det danske sprogs forandring i djen 
ældre middelalder, ti forhen havde vore fædres mål netop 
de to ejendommeligheder, som særpræger norsk og svensk. 

Omkring år 800 var de nordiske spr<^ nogenlunde ens, 
og specielt var der dengang og senere stor lighed mellem 
dansk og svensk; men nu synes forholdet helt forandret, ti 
vi forstår langt lettere det norske sprog end det svenske. 
Dette finder dog sin naturlige forklaring i vort herredømme 
over Norge og vore idelige kampe med Sverrig, og man må 
specielt henvise til reformationstiden som det avgørende 
vendepunkt, ti fra den tid blev det norske bymål påvirket 
av »den danske tunge«, medens derimod svenskerne politisk 
og kulturelt frigjorde sig fra Danmark. På den anden side 
— hvis man sammenHgner det danske sprog med norsk og 

svensk folkesprog, må man vist sige, at det norske ligger os 
fjernest. 

Alt dette viser, at vi ikke er i stand til at fatte grund- 
draget i vort sprog eller forstå dets forhold til norsk og 
svensk, med mindre vi kender dets udviklingsløb, dets be- 
tydningsfulde forandring. Derfor vil jeg nu i et par træk 
føre ligesom et længdesnit gennem modersmålets historie, 
idet jeg væsenlig fremdrager det, som den særlige opgave 
kræver; men forøvrigt er vort sprogs historie fremstillet 
mere udførligt av Verner Dahlerup: »Det danske Sprogs Hi- 
storie« (1896), Henrik Bertelsen: »Dansk Sproghistorie til 
Skolebrug« (4de udg. 1917), jvf. Adolf Noreen: »Geschichte 
der nordischen Sprachen« (3. aufl. 1913, særlig § 20 — 22, 
§ 138—190). 

Allerede i de ældre runeindskrifter sporer man nogen for* 
skel mellem de nordiske sprog, og denne forskel træder tyde- 
ligt frem i de yngre runer, blandt andet fordi vi av dem har 
10 gange så mange indskrifter; men tillige røber de yngre 
runeindskrifter nogle av dialekttypeme indenfor hvert en- 
kelt land. 

Denne forskel mellem de enkelte landsdeles dialekter 
har man et udmærket vidnesbyrd om i lovhåndskrifterne, 
altså hos os i de gamle danske love: den skånske, de sjæl- 
landske og den jydske lov. Disse love er bevaret i håndskrifter 
fra omkring 1300, og i dem finder man to ret udiprægede 
typer: den østdanske og den vestdanske, medens derimod 
de sjællandske love indtager en mellemstilling. 

Sjællandsk dialekt var da egnet til at danne grundlaget 
for eni fælles sprogform; men hertil kommer, at Sjælland 
siden Valdemartiden har været midtpunktet for Danmarks 
kultur og sædet for dets regering, så det er ganske naturligt, 
at det sjællandske skriftsprog kom til at danne grundlag for 

<le senere tiders rigssprog. Dette forhold bar sprogforskerne 
længe været klar over; men det er blevet yderligere bekræf- 
tet gennem Lis Jacobsens »Studier til det danske Rigssprogs 
Historiec (I Lydhistorie, 1910). 

Lis Jacobsen tager sit udgangspunkt i den såkaldte »Eriks ' 
sjællandske Lov«, og hun karakteriserer nærmere forholdet ' 
mellem datidens skrift og tale. Hun fremhæver dels, at der i 
lovene spores en kamp mellem ældre og yngre former, dels 
at lovenes retskrivning 'ikke gengiver samtidens udtale, men , 
er noget tilbage i forhold til talesproget — med andre 
ord, at der havde fæstnet sig et bestemt lovsprog, som havde 
sin særegne stil og retskrivning. Men dermed er tillige givet, 
at lovenes sprogtyper har større indbyrdes lighed end de til- 
svarende landsdeles talesprog, ja de er næsten ens med hen- 
syn til det, som skal fremhæves i dette skrift, og derfor vil 
jeg for nemheds skyld tage de fleste eksempler fra en tekst, 
som er meget kendt, nemlig forordet til » Jydske Lov«. 



De hårde medlyd p, t, k præger i høj grad norsk og svensk 
tale og skrift, medens de derimod i dansk sprog er næsten 
fortrængt av de tilsvarende medlyd b, d, g. Denne store for- 
andring skete dog kun i indlyd og udlyd efter lang selvlyd, 
og i lovskrifterne finder man endnu p, f, k brugt på samme 
måde som den dag i dag i norsk og svensk. Dette viser sig 
ganske tydeligt netop i forordet til »Jydske Lov«, idet man 
hær møder formerne: gripæ, dræpg&r, Ripæ — latæ nytse, 
utæn, hvat — spakæ oc sakløsæ, ærlik. Man brugte altså 
dengang p, hvor vi nu har b, og ligeledes t, k, hvor vi nu 
bruger d, g, der tilmed som regel udtales »åbent« (»nyde« 
— »sager«). Dog havde man også på den tid, ligesom i old- 
nordisk, de åbne lyd d og g, særlig den første, og de skreves 

oftest dh, th, gh: mæth logh, frith skyldugh, seghær, gudh, 
ræthæs (ræddes), hafthæ, høfthinig — ja i forlyd var det 
åbne d og den engelske th-lyå meget almindelig: thær, thæt, 
thæ, them, theræ, thessæ; thing, thyrft (tarv), thuræ (turde). 

Derimod havde man intet stumt d i skriftsproget, og dette 
fremgår dels av sætningen: mæn fulcummæ theræ unskop 
(ondskab), dels av sådanne former som: vildæ, skyld, wald 
(vold) — landæns, land. Disse eksempler viser nemlig, at nogle 
av die ord, som nu har stumt d efter /, n, dengang intet d 
havde, medens andre av dem ganske vist havde d; men 
ligesom i nutidstysk blev det i indlyd udtalt som »skarpt« d, 
i udlyd som t. 

Denne medlydsændiring er som sagt meget karakteristisk 
for vort sprogs nuværende form; men også sprogets selvlyd 
er i høj grad blevet forandret gennem tiderne, og da en av 
disse ændringer senere skal omtales naeyrmere, vil jeg allerede 
hær nævne den med et par ord. 

De anførte eksempler viser, at æ- eller e-lyden allerede 
på lovskrifternes tid var stærkt fremtrædende i jydsk dia- 
lekt, og det samme gælder sjællandsk, om end i ringere grad. 
Derimod var forholdet noget anderledes i øsWansk, ti i den 
skånske lov træffer man ret hyppigt former med a, i, u, til 
eks. kalla, sitia, uka — alli, takit, mikit — varu, skulu, allu, 
andru, hanum, sinum, ukui(m) — lutter tonende former, 
som repræsenterer en ældre sprogform, og som da også 
præger vort runesprog, til eks. på Store Rygbjærg-stenen: 
thér stavar munu miok længi liva; men både i sjællandsk 
og jydsk var de i trykløs stavelse blevet næsten helt fortrængt 
av den tonløse e-lyd. 

På den anden side havde alle 3 grupper i mange til- 
fælde I, y, u, hvor nutidssproget har e, ø, o, jvf. formerne: 
livæ, with, frith — fylghæ, synær — kunung, sum, sumar. 

Denne udvikling krysses dog av andre, delvis modsatte æn- 
dringer, som ikke skal omtales hær; men de to selvlyds- 
forandringer er de mest ejendommelige, og de er forøvrigt 
udtryk for, at der dels er sket en slaks sammenfald av for- 
skellige selvlyd, dels et selvlydsfald, idet jo e, ø, o udtales 
med lavere tungehold end i^ y, u. 

Endelig skal det tilføjes, at doppelt medlyd i indlyd er 
sjældnere i lovskrifterne end i nutidsdansk: dømæs oc rætæs 
(retledes, styres), urætæ, matæ (måtte), fatøkæ (fattige), 
føtær, skulæ, synær o. s. v. — en forskel og forandring, som 
ikke er let at forklare; men ofte er ændringen sket, fordi 
forudgående selvlyd var ændret med hensyn til længde 
og lyd. 

Alt i alt var datidens skriftsprog meget forskelligt fra nu- 
tidens, medens derimod forskellen mellem vort og datidens 
talesprog ikke er slet så stor. Dette sidste fremhæves og 
overdrives noget for stærkt av mange sprogforskere, idet 
man ofte drager dristige slutninger ud fra enkelte gloser; 
men ganske vist bør det i denne sammenhæng nævnes, at 
man allerede før lovhåndskrifternes tid havde begyndt at 
skrive b, d, g i stedet for p, t, k. Dette viser, at den be- 
tydningsfulde ændring av talesproget i hvert fald var i fuld 
gang omkring 1300; men det beviser naturligvis ikke, at be- 
vægelsen var avsluttet, eller at man udtalte b, d, g på samme 
måde som nu. 

Indførelsen av medlydene b, d, g \ tale og skrift skete 
lidt efter lidt, og i nogen tid blev de udtalt skarpt — en ud- 
tale som også blev herskende i de norske og svensk kyst- 
egne, der havde samkvem med Danmark; men senere blev 
det danske sprog endnu mere forandret, idet b blev udtalt 
som u, og d, g blev åbne medlyd (»grive« o. s. v.). Denne 
forandring har fået størst betydning med hensyn til d-lyden, 

ja i trykløse endelser på et er udlyden forlængst blevet det 
åbne d, til eks. i fortids tillægsmåde og intetkøns bestemte 
kendeord. Endvidere indførte man i mange tilfælde, særlig 
efter /, n det stumme d i ord, som oprindelig hverken havde 
t eller d (kalde, spinde, guld, tand), og på den anden side 
faldt d-lyden ofte bort, særlig efter /, n, r, medens derimod 
bogstavet blev bevaret (kold, ild, ond, hund, gård, gærde, 
jord, gjorde). 

Noget lignende gælder naturligvis gr-lyden, og det skal 
straks blive omtalt; men netop forandringen med hensyn til 
p, f, k og cf-lyden røbes gennem et meget interessant forhold, 
som Dahlerup har gjort opmærksom på (s. 43 flg., jvf. Lis 
Jacobsen § 309 flg.) . 

Karl-Magnus-krønniken blev trykt 1501 efter et jydsk 
håndskrift, og 1534 udgav Kristiern Pedersen den påny »ret- 
tet (^ forbedret«. Hær møder man sådanne parallelformer 
som: drap — drabte, væpne — vebne, ydmykt — ydmyg- 
hed; wynne — winde, man — mand, mæn — mend, guU 
— guld. Endvidere: skoghen — skouwen, watneth — wan- 
net, thet — ^ det, tegh — dig o. s. v. Hertil kunde man føje, 
at han forandrede dialektens -selvlyd, indførte de forlæn- 
gede fortidsformer, ombyttede ældre ord og udtryk med 
nyere. Disse ændringer har han ganske vist ikke gennemført 
konsekvent; men man forstår dog, at Kristiern Pedersen har 
ikke blot fortsat avskaffelsen av de hårde medlyd og ind- 
førelsen av det stumme d; men han har tillige formet et 
skriftsprog, som set fra nutidens synspunkt er i høj grad 
moderniseret. 

Derfor betegner Kristiern Pedersens retskrivning mellem- 
stadiet mellem Valdemartidens ældre og oplysningstidens 
nyere dansk, og hans sprogform blev epokegørende, ikke blot 
fordi den var langt bedre end samtidens øvrige sprogtyper. 

men også fordi d^n fik autoritet gennem »Kristian den tre- 
dies Bibel«, som væsenlig er hans værk. Følgelig kan man 
med doppelt ret kalde ham en reformator, og på doppelt 
måde har hans bibelværk været en norm i vort folk. 



Det danske skriftsprogs forandring blev foreløbig avsluttet 
på reformationstiden, og nu blev den nye skriftform fæstnet 
og udbredt gennem bibeloversættelsen — men også gennem 
bogtrykkerierne, ti hær gennemførte man ofte en egen ret- 
skrivning, idet man ligesom i nutidens presse rettede ma- 
nuskriptet, når det ikke var helt »korrekt« — ja det har 
endog vist sig, at Holbergs private retskrivning var ander- 
ledes end den, som findfes i hans trykte bøger (jvf. Dahle- 
rup, s. 66 flg.). 

Disse to forhold og den stadig stærkere sammenknyt- 
ning av rigets dele bevirkede, at man nu efterhånden be- 
gyndte at få et rigssprog, og måske netop den tredie fak- 
tor tillige har den betydtiing, at r^eringens skriftsprog blev 
kendt overalt og fulgt av de fleste. Tilmed hævder Lis Ja- 
cobsien »for Lydforholdenes Vedkommende, at ikke Sproget 
i Chr. III's Bibel, men Kancellisproget har dannet diet direkte 
Grundlag for vort nuværende Skriftsprog« (§ 307) — og i 
en fodnote føjer hun til, at bogtrykkerne »i hvert Fald i 
Reformationstiden« ikke indblandede deres egen retskriv- 
ning. Dette moment har man sikkert også overdrevet; men 
pussigt nok giver hun et bevis, som til gengæld viser, at kan- 
cellisproget, i hvert fald på den tid, var et meget indirekte 
grundlag for vort skriftsprog. 

Kristian III's Bibel er forøvrigt meget interessant, fordi 
den er skrevet forholdsvis lydret, og den viser os da, hvor- 

ledes talesproget dengang var. Til eks. skrives ordene: frygte, 
lysiig — koge, nogen o. lign. henholdlsvis med ø — aa, fordi 
de allerede dengang udtaltes med disse lyd, og endvidere 
udelades d, g, v som regel i ord, hvor medlyden ikke hørtes. 
Dog er sligt naturligvis ikke gennemført konsekvent, og man 
kan finde et og samme ord stavet på flere måder. 

Men nu skete der det ejendommelige i det såkaldte lærde 
tidsrum, at man optog eller lavede ældre skriftformer, som 
da fortrængte de mere lydrette former, ja av og til virkede 
de tilbage på selve det talte sprog. Følgelig kan man med 
nogen ret opstille en anden — eller fjerde — faktor som 
grundlag for vort skriftsprog, nemlig datidens stigende bog- 
kultur. 

Dette forhold har stor interesse i denne sammenhæng, 
og det skal derfor omtales nærmere, idet jeg dog nøjes med 
at gøre rede for de tre medlyd b, d, g. 

Hvis man sammenligner lovhåndskrifterne med nutids- 
dansk, finder man to udviklingsmåder med hensyn til bog- 
stavet g. Det åbne g er ofte blevet ændret til v eller /, er 
blevet stumt eller helt kastet bort — jvf. formerne: skogh,. 
flyghæ, vægh, øghæ (øje), dagh, fughl, i hughæ (i hu) — 
men i indlyd har g til gengæld aV og til fortrængt /, til eks. 
i »wæriæ« (værge), ja ordet »øjle«, som oprindelig havde 
åbent d, har mærkværdigt nok fået g. Hertil kunde man føje 
K.-M.-krønnikens ord^paralleller: sade — sagde, lade — lag- 
de, ti disse ord blev oprindelig skrevet med' g; men i middel- 
alderen forsvandt det både i skrift og tale, indtil de bog- 
lærde indførte det påny. 

Vi får da ialt tre udviklingsmåder, hvilket Lis Jacobsen 
illustrerer gennem nogle andre eksempler (§ 305) : I Kristian 
IIFs Bibel finder man ordformerne: sele, vele — svere, spøre 
(jvf. Holbergs skriftsprog) . Disse ord blev oprindelig skrevet 

med / — sælja, vælja, sværja, spyrja — og nu har åe for- 
længst faaet g i det skrevne sprog, ja delvis også i det talte. 
Derimod gik ordene »telja« og »smyrja« en mere naturlig 
vej, ti nu siger og skriver man »tælle« og »smøre«. Endelig 
blev ordene »følge« og »sørge« gennem lange tider udtalt og 
skrevet uden g, skønt de oprindelig skreves med g, 

I disse eksempler står bogstavet g efter r eller /; men i 
andre ord står det foran n eller /, og endvidere kan det stå i 
udlyd eller mellem to selvlyd — jvf . de førstnævnte eksemp- 
ler. Hær kan man opstille den regel, at g ofte ændres til v, 
naar det følger efter a eller o, og at det ændres til /, naar 
diet følger efter e, i, ø. Således blev ordene: drage, plage, hagl, 
sagn omkring år 1600 udtalt med* u-lyd og ofte skrevet med v 
ligesom »plov« og »skov«. Denne udtale var endnu for 100 
år siden meget almindelig, og den er det stadig i ordet »vogn <• 
— På den anden side blev g ofte ændret til /, særlig i for- 
bindelserne eg og øg, både i udlyd, mellem to selvlyd og 
foran n eller / — noget som tilmed er betegnende for sjæl- 
landsk dialekt, jvf. ordene: eg, bøg, pege, besøge, regler, gøgl, 
søgn o. s. V. — men også hær har vort skriftsprog været til- 
bageholdende og tilbagevirkende, idet vor udtale ofte er ble- 
vet påvirket av ordets skriftlige form. 

Endelig kan det tilføjes, at skriftformen gt er forholds- 
vis ung. Således træffer man ikke blot i Kristian III's Bibel 
formerne: fruct, frøcte, tracter o. s. v.; men også for 100 år 
siden blev sådanne ord som: dragt, magt, vagt o. s. v. ofte 
skrevet med c eller k. Denne lydforbindelse er dog ikke 
nordisk men overtaget fra tysk, og rimeligvis har man da 
skærpet ac/i-lyden i dansk udtale, i hvert fald spores der i 
nutiden en tendens til at skærpe gr-lyden i enkelte av den 
slaks ord, t. eks.: kogt, stegt, fagter, slagter, rigtig, vigtig. 

Dette er dog vulgært, og det samme gælder den /-lyd, som 

undertiden høres i sådanne ord som: færdig, verden o. lign.; 
men forøvrigt har bogstavet d netop i forbindelsen rd ofte 
ændret sin lyd. 

Oprindelig blev ordene: hjord', hyrde, byrde,s myrde m. fl. 
udtalt med åben d-lyd; men senere faldt denne lyd helt bort 
i talesproget, og i tiden 16 — 1800 skrev man ofte »hyre« og 
»myre«. Nu derimod udtales disse ord med skarpt d, så hær 
er tilmed et eksempel på, at vi overgår vore fædre i at 
bruge de skarpe lyd. 

Endvidere bør man lægge mærke til, at udsagnsord, hvis 
stamme ender på d, I, n, t, har forhen haft d i fortid: føddie, 
solde, talde, brænde, førde, spurde (Noreen § 21 jvf. § 175). 
Dette d blev tilmed i nogle av ordene oprindelig udtalt 
åbent, ligesom i sådanne ord som »kalladhe« (kaldte); men 
smere blev det skærpet, og nu har de alle forlængst fået 
Myd, så atter hær er lydformen blevet hærdet. 

Imidlertid er der jo langt flere tilfælde, hvor det åbne 
d har trængt frem i vort sprog, og forøvrigt kan man op- 
stille en række paralleller med hensyn til d- og gr-lydens æn- 
dring; men herom vil jeg henvise til Noreen og til Dahlerup 
(s. 92 flg.), Bertelsen (s. 131 flg.). Derimod skal tilsidst 
A-/yden5 ændring omtales særskilt, da den er av særlig in- 
teresse. 

Endnu i slutningen av det 18de århundred blev sådanne 
ord som: reb, skib, skab, krybe, købe, slæbe, tabe, kund- 
skab, landskab, dobbelt o. lign. udtalt med y-lyd, og foran t 
blev den ofte ændret til /-lyd, både i tale og skrift — køft, 
taft, jvf. forholdet: have — haft, grov — groft, rive — rift 
o. s. V. — En sådan udtale er dog forlængst blevet vulgær, 
skønt den er meget udbredt, også i byfolks tale; men selve 
udviklingen er højst ejendommelig, ti når man husker, at 

de først omtalte ord oprindelig havde p, tår man følgende 
udviklingsrække: p — b — v (f) — b. 

Man ser altså, at der på mange punkter kan påvises en 
tilbagegang, en genoptagelse av ældre former, ja indførelse 
av noget nyt, som man tænkte var rigtig gammelt. Og i 
mange tilfælde har man tillige avstrejfet den »simplere« ud- 
tale og valgt den bestemtere lyd. Denne kendsgerning viser 
tydeligt, at skriftformen ofte og på mange måder har på- 
virket og forandret talesproget — eller med andre ord, at 
folkets kultur præger sprogets natur. 

Den tilbage-gående udviklingsretning blev sikkert i høj 
grad fremmet, da man for 100 år siden gennemførte al- 
mindelig undervisningspligt og begyndte at indføre ensartet 
skrivemåde. Men måske man tillige tør hævde, at den til- 
bagevirkende bevægelse skyldes en mere eller mindre l)evidsf 
tendens til at »skue til den strålende top, hvorfra vi sank 
og igen skal op« — ord som Oehlenschlæger netop har sagt 
med henblik på Valdemartiden. 

I hvert fald må enhver, som elsker sit modersmål, føle 
sig stillet overfor det store spørgsmål, om den »naturlige« 
eller den »kunstige« udtviklingslinje er bedst, om naturen 
eller vor vilje skal bestemme sprogets forandring. Hvis vi 
nemlig kan og bør gribe ind i sprogets udvikling, stilles vi 
overfor tanken om en reform av vort modersmål — en sag 
som drøftes netop i dette skrift; men først må jeg tale 
omf de nordiske sprogs ordtone og stød, dels fordi man kun 
forstår vort sprogs forandring og præg, når man kender dels 
tonelag før og nu, dels fordi tonelaget har betydning netop 
for sprogets struktur. 



ORDTONE OG STØD 



I tidligere tid lagde man slet ikke mærke j til ordtonerne i 
norsk og svensk eller stødet i det danske sprog, i hvert 
fald har man først for cirka 150 år siden begyndt at skrive 
om disse ting. Nu derimod studeres de med største iver, og 
de er da også hver på sit område meget karakteristiske for 
de nordiske sprog. Dette sidste har allerede Levin gjort 
opmærksom på, idet han skriver: »Tonelagene høre til det 
Ejendommeligste og meest Nationale i Lydsystemet, og læres 
sjeldent til Fuldkommenhed i et fremmedt Sprog.« (»Dansk 
Lydlære og dansk Kjønslære« 1844, § 109.) 

Denne iagttagelse blev sagt om de danske tonelag og 
særlig med hensyn til stødet; men noget lignende gælder de 
norsk-svenske ordtoner — og på den anden side lægger netop 
den fremmede mere mærke til sligt end de indfødte, og det 
er derfor næppe tilfældigt, at det norske sprogs tonelag først 
blev omtalt av en danskfødt mand. 

Den danskfødte præst Wilse, som forøvrigt har et navn 
i Norges nationale historie, skrev 1780 i et topografisk skrift, 
at Kristianiaegnens sprc^ havde »en velklingende Tonefald 
(Accent), som de Norske have noget tilfælles med de Sven- 
ske, og som forekommer den Danske ligesom syngende« (an- 
ført hos Ivar Alnæs: »Norsk Sætningsmelodi« 1916, s. 14 flg., 

34). Imidlertid taler Wilse i al almindelighed om tonefal- 
det, og måske han da blot har tænkt på det norske sprogs 
velklang, i hvert fald er Knud Knudsen den første, som di- 
rekte nævner de såkaldte ordtoner. 

Ordtonen kaldes også akcent; men der er som bekendt 
en sætningsBkceni, som angiver, hvilken del av sætningen, 
der har mest tonhøjde. En sådan akcentuering træffer man 
også i dansk og forøvrigt i alle sprog, idet til eks. udbfudf, 
spørgsmål og lign. ofte præges deraf. Men i norsk og svensk 
er der tillige en orcfakcent, idet man hær finder to indbyrdes 
forskellige akcenter, som hver for sig er knyttet til en be- 
stemt slaks ord, og fremfor alt har disse akcenter et musi- 
kalsk grundpræg, en melodisk falden og stigen, hvorfor det 
da også er mere betegnende at kalde dem tonelag eller ord- 
toner. 

Den første der påviste disse ordtoner og sondrede mel- 
lem dem, var som sagt Knud Knudsen. Han karakteriserede 
dem på følgende måde: »Tonelaget er dels jævnt, dels 
ujævnt eller bølgende, og løber saa at sige op og ned. Hint 
kan og kaldes Enstavelsestonelaget, da det har sit rette 
Hjem i Enstavelsesordene; dette kan og kaldes Flerstavelses- 
tonelaget.« (»Dansk-Norsk Sproglære«, § 636 jvf. 643 flg) 
Endvidere omtaler han, at det første tonelag også findes i 
tostavelsesord; men han fremhæver samtidig, at disse ord 
oprindelig kun havde én stavelse. 

Alt dette er rigtigt men ikke tilstrækkeligt, og det blev 
Johan Storm, som førte sagen videre frem. Allerede som stu- 
dent skrev han i »Illustreret Nyhedsblad« en lille avhandling, 
som han gav den betegnende tittel: »Tale og Accent i For- 
hold til Sang« (1860, nr. 40 og 42), og senere skrev han mere 
udførligt om æmnet, bl. a. i »Norvegia« (I 1884). Han på- 
viste, at forskellen mellem de to ordtoner har et ganske be- 

stemt musikalsk præg, idet tonen i den første slaks ord er 
høj og dog stigende, medens den i den anden slaks ordi har 
ligesom to toppe med et mellemliggende fald. 

Disse ordtoners præg og indbyrdes forhold kan let illu- 
streres ved hjælp av nodet^n; men forøvrigt er den mu- 
sikalske (og den grammattiske) forskel ikke så skarpt ud- 
præget i talesproget, som forskeren gerne kunde ønske, og 
det er da også betegnende, at nordmænd med almindelig 
dannelse som regel slet ikke ved, hvad sagen drejer sig om, 
m^d mindre man nævner dem bestemte eksempler og beder 
dem udtale ordene. — Derfor kan det være klogt at ka- 
rakterisere tonelaget gennem eksempler, tilmed da der er en 
vis parallel mellem det og det danske stød. 

Hvis man sammenligner de norske ord: læser — Læser, 
Tømmer — Tømmer, eller de svenske ord: Sagen — (I) 
sagen, Buren — buren, har man eksempler på henholds- 
vis enkelt og sammensat ordtone, skønt der ganske vist er 
den forskel, at den svenske enkelte ordtone er dalende, me- 
dens den norske som sagt er stigende (jvf. Axel Kock: »Die 
alt- und neuschwedische Acceentuierung« 1901, § 16 flg. og 
55 flg.). 

Gennem disse eksempler får man tillige øje på forholdet 
mellem ordtone og stød, ti den enkelte ordtone er gennem- 
gående — ikke altid — knyttet til sådanne ord, som i dansk 
har stød, og desuden viser eksemplerne, at sondringen mel- 
lem de to ordtoner og den tilsvarende sondring mellem ord 
med og uden stød ofte svarer til en forskel mellem ord, som 
skrives på ensartet måde, men har hver sin særegne »tyd« 
— for at bruge Otto Jespersens fyndige udtryk. 

Denne forskel træder særUg stærkt frem i dansk, hvor 
stødet til eks. tjener til at sondre mellem fortids tillægs- 
måde og fortid (kendte, spildte, fødte), mellem navneord og 

tillægsord (Ulden — ulden, Sulten — sulten, jvf. Såret, såret, 
Vandet — vandet), meUem navne- eller udsagnsord og til- 
svarende navneord, som oftest er abstrakte (Filen — en Filen, 
Støjen — en Støjen; finder — Finder, holder — Holder; spil 
— Spil; skred — Skred). jDesuden kam der ;nævnes teii 
mængde spredte ordpar — Bunden; — bundem (Bonden), Fin- 
ner — Finner, Tænder — tænder (men ud fra den nævnte 
regel: brænder — Brænder), bor (Bord) — Bor, Hallen (halv, 
hal) — Halen (halve), led — Led, ved — ved (Ved), Skø- 
det (med doppelt lyd og tyd) o. s. v. 

Dette er sora sagt mindre fremtrædende med hensyn til 
forholdet mellem ordtoneme; men til gengæld er d<^ den 
ejendommelighed, at ordtoneme træder særlig stærkt frem i 
livlig tale, når temperament og gemyt giver sig stærke ud- 
slag, og at den sammensatte ordtone ofte forandres til en- 
kelt, når ordet forekommer i ubetonet sammenhæng. Hertil 
svarer, at danskerne ofte bruger stød i ord, som ellers er 
stødfri, når noget skal særlig betones, og at stødet kan falde 
bort i dien sammenhængende tale. ' 

Sådanne forhold viser, at ordtone og stød' skal tjene vor 
tales klarhed og kraft, og da tilmed det danske stød svarer 
til den enkelte ordtone, må der vel også historisk have 
været en vis forbindelse. En sådan tanke blev i sin tid 
fremsat av Johan Storm, som 1874 holdt et foredrag i Kri- 
stiania videnskabsselskab: »Om Tonefaldet (Tonelaget) i de 
skandinaviske Sprog.« 

Storms foredrag er av stor interesse for os danske, ti han 
hævder, at dansk må i tidligere tid have haft en »musikalsk 
distinktion« ligesom norsk og svensk, og desuden mener 
han, at stødet er ikke oprindeligt i det danske sprog, men at 
det har avløst eller fortrængt den enkelte ordtone. Disse 
skarpsindige teorier blev ganske vist imødegået av den sven- 

ske sprogforsker Axel Kock; men vor berømte landsmand 
Karl Verner sluttede sig lil Storms antagelse, og senere har 
Otto Jespersen — og forøvrigt også Axel Kock — i det væ- 
senlige givet Storm ret (Otto Jespersen: »Stød og musikalsk 
akcent«, »Dania«, IV 1897, s. 221 flg.). 

Der er altså hær en række yderst interessante og vanske- 
lige spørgsmål; men før jeg går nærmere ind på det hi- 
storiske forhold, vil jeg sige et par ord om stødet i det dan- 
ske sprog. 



Stødet er en ejendommelig sproglyd, et stemmebånds- 
lukke, der betoner en stansning i vor tale, og for fremmede 
lyder det netop, som om vi hakker og støder ordene frem. 
Derfor er det ganske pussigt at høre fremnuede gengive dansk 
tale eller fremsige danske vers, ti åe gør vort modersmål 
endnu mere stødende, end det er. Dette illustreres på en 
morsom måde gennem en historie, som Jespersen har med- 
delt 1 »Dania« (IV 1897): En hollandsk dame gav undervis- 
ning i dansk og indøvede blandt andet stødet med sine elever. 
En av dem fik det da også lært så grundigt, at hans fader 
en dag sagde til ham: »Hik dog ikke sådan, dreng, det er 
skadeligt for din hals« — men sønnen svaredie: »Jeg hikker 
ikke, fader, jeg taler dansk.« 

Denne karakteristik svarer ganske godt til de kendte ord, 
som den svenske biskop Heming Gadh i sin tid skrev om 
de danskes talesprog: »De trykker ordene frem, som om de 
vil hoste.« (Tale mod- danskerne, 1510.) Og ligeledes er det 
næppe tilfældigt, at man ovre i Jylland i forrige århundred 
havde det mundheld: »De danske hoster sig gennem ver- 
den,« ti netop i jydsk dialekt er stødet særlig kraftigt. 

Stødet findes som bekendt dels i slutningen av ord, dels 

inde i ordene, og det kan være knyttet til selvlyd eller med- 
lyd; men i denne sammenhæng bør maix særlig lægge mærke 
til, at der ofte er stød i lang selvlyd foran b, d, g (reb, 
skibet — fed, geden — øg dugen), altså på sådanne steder, 
hvor man før havde p, t, k. Endvidere at stødet ofte findes 
i lydene l(d), n(d), r(d), altså netop i ord, hvor vi nu har del 
stumme d (muld — vand — jord). 

Dog er der den ejendommelighed, at stødet ikke findes 
i alle bøjningsformer av ordene (gribe — griber — greb — 
grebet, fad — fadet — fade, svag — svage o. s. v.). Ligele- 
des viser det sig som regel, at stødet forsvinder ved avled- 
ning og sammensætning, eller når et andet ord knyttes nøje 
til. Til eks. er der 'kun stød i det første, ord av. rækken: land, 
landlig, lande, landing, landmand o. s. v., jvf. ordene »hus« 
og »rig« med tilsvarende udvidelser, endvidere: gå — gå på, 
stå — stå op, hold — holder — en holder — hold op. 

På den anden side får stødfri ords stammestavelse som 
regel stød, når ordet får en forstavelse, specielt hvis den er 
trykløs. Således er der stød i »be-er-forholde«, »beskylde«, 
»forsamle«, medens derimod stødet kan undgås i »an-av- 
foreholde«, »udsende«, »indsamle« o. s. v. Endvidere bør 
det tilføjes, at navneord og flertalsformer, som ender 
på e, har intet stød, og at de heller ikke får det, når bøj- 
ningsform føjes til, medens derimod ord og flertalsformer, 
som ikke ender på e, og som har stød, beholder det i bøj- 
ningsformerne (skøde — t — ^r — rne, skød — et — ene; stald- 
en — e — ene, fald — et — ene, jvf. bøjningsformerne av: land 
— tand, bord — ord). Imidlertid er stødets optrædfen ofte 
noget vilkårlig, i hvert fald i nutidssproget — noget, som 
let ses, når man sammenligner: plov — lov, pen — ven, 
bier — byer, brænder — tænder, falder — kalder. 

Stødtonen er meget karakteristisk for vort sprog, ti gan- 

ske vist hører man den av og til i engelsk og tysk dialekt; 
men ellers er der kun et par mindre sproggrupper foruden 
den danske, hvor sproget i sin helhed er præget av denne 
lyd. Specielt kan man henvise til litauisk, dels fordi Verner 
har gjort opmærksom på denne parallel — i et brev til 
Storm, maj 1891 — dels fordi stødet blev opdaget omtrent 
samtidig i litauisk og i dansk. 

Den første som har skrevet om stødtonen i dansk, er 
vor berømte sprogmand Jens Høysgaard, der ligesom den 
langt mere bekendte regnelærer Søren Matthiesen var klok- 
ker ved Trinitatis i København. Han omtaler stødet i et lille 
skrift fra 1743; men dernæst undersøgte han det meget om- 
hyggeligt i »Accentuered (^ Raisonnered Grammatica« (1747, 
§23flg., 312 flg., 343 flg.). 

I bogens § 23 omtaler Høysgaard noget, som han kalder 
»aajide/ay«, og som »bestaaer hverken i Lyd, Tone-hold el- 
ler deslige, men ere kun nogle sære [d. v. s. særegne] stød og 
aande-pust at udføre Stavelserne eller deres Vokaler og øv- 
rige Lyd mundtlig med'«. Han sondrer mellem 4 slaks ånde- 
lav, nemlig: 

det stødende: Skind, en Brud, et Lod (I); 

det kort- jævne: Skin, et Brud, et Fad; 

det dobelte: Skrin, lod. Flor; 

det lang-jævne: Far, Mor, Bror. 
Dog føjer han Hl, at der er et 5te åndelav, og 1823 lyk- 
kedes det F. P. J. Dahl at finde dfet, ja 3 år senere kulmi- 
nerede denne systematik hos Rasmus Rask, som opstiller 6 
slaks »tone-hold«, idet han i »Dansk Retskrivningslære« § 35 
sondrer mellem: 

det slæbende: ah, far; 

det skridende: fare; 

det standsende: har, stå; 

det rullende: spørger; 

det løbende: fad, øjne; 

det stødende: kan, Mand, hen vend. 

Man skulde næsten tro, at Rask har været peripatetisk 
filosof, dengang han udformede dette system, og han blev tro- 
lig fulgt av Svend Grundtvig, medens derimod andre nøjes 
med at sondre mellem to tonelag, som t. eks. Levin kalder 
det opstigende og det stødende, hvilket også er ganske be- 
tegnende, da tilmed stødet medfører et tone-fald. 

Høysgaard kalder som sagt den første slaks åndelav 
>det støden\Ie«, og i § 26 siger han, at det »udføres næsten 
med samme stød' som et meget lille hik plejer at gøre«. Den- 
ne karakteristik er meget morsom; men forøvrigt svarer jo 
ogsaa det »dobelte« åndelav til vort stød, og hos Rask sva- 
rer det stansende og det stødende tonehold til det, som vi nu 
kalder stød — så ordet har i tidens løb fået en videre betyd- 
ning. 

Forøvrigt er stødet blevet studeret meget ivrigt av en 
række sprogmænd, t. eks. L. Hommel, C. F. Bruun, S. Bro- 
berg; men deres og Grundtvigs resultater har dog ringe vi- 
denskabelig værdi, ti de nøjedes med at ordne og sammen- 
ligne ordene, men gik derimod udenom de egenlig sproglige 
spørgsmål. Hertil kommer, at man ikke engang kan bygge 
videre på deres slutninger, ti der er en mængde ord, hvor den 
ene finder stød, medens den anden ikke gør det. 

Noget lignende gælder Høysgaard og Rask, og det er 
ikke vanskeligt at forstå denne uenighed mellem de lærde, 
ti dels var den ene jyde, den anden fynbo, dels stræber man 
uvilkårligt at være original og finde så mange »tilfælde« som 
muligt — og endelig er der jo i selv det bedste rigsmål en 
mængde ord, hvis lydform ikke er fast. Dette gælder også 
brugen av stødtone, ti den anbringes på ret forskellig måde, 

og til eks. finder Jespersen stød i enkelte ord, hvor de fleste 
ikke bruger den. Således hævder han, at rigsmålet har stød- 
tone i »skov«, »vej«, »hjælper« (uds.), og ligeledes i sådanne 
sammensætninger som: dagdriver, genganger, jævnførelse, 
firbenet, medskyldig, indsamling, en anklager, antage, avledie, 
avtale, avsides — og endelig mener han, at udtalen er vak- 
lende i forbindelserne: højstærede, hinanden, for nylig, den 
samme, strengt taget, alt muligt, for meget. Dette er strengt 
taget for meget av det gode, og det er ikke uden betydning, 
ti Jespersen er vor autoritet på fonetisk område, og han kan 
derfor let danne skole — i hvert fald er Axel Kocks bedøm- 
melse av stødet orienteret ud fra Jespersens udtale. (Accen- 
tuierung § 123, jvf. Jespersens fremstilling i »Dania«, IV 
1897, s. 228 flg., »Modersmålets Fonetik« 1906, § 88 anm., 
kap. XV, Dahlerup og Jespersen, Kortf . dansk Lydlære § 29) . 



Forholdet mellem ordtone og stød er et filologisk, et sprog- 
historisk spørgsmål; men tillige har del sin interesse at be- 
tragte det rent geografisk, ti allerede på sprogkortet ser man, 
at sagen er meget indviklet. 

Den enkelte og den sammensatte ordtone er karakteristisk 
for norsk og svensk sprogområde; men ganske vist træffer 
man i udkanterne av dette område kun den enkelte ordtone, 
som tilmed er mindre udpræget i disse egne. Dette gælder Is- 
land, Færøerne, de nordlige distrikter i Norge og Sverrig, dele 
av det svensktalende Finland og Estland samt Norges og 
Sverrigs sydligste landskaber, ja i de sidstnævnte egne har de 
skarpe medlyd b, d, ^ avløst p, t, k, og i Sydvestnorge er der 
tillige stød i ord, som i Norge ellers har tonelag. 

Man ser altså, at de egne, som ligger nærmest ved Dan- 
mark, har en sprogform, der delvis ligner den danske, og 

hertil svarer, at stødet forekommer i Jylland og i den nord- 
lige del av Fyn og Sjælland; men på dem anden sid^ av disse 
støddistrikter får sproget igen nogen lighed med det typiske 
norsk og svensk, idet stødet mangler i den sydlige del av 
Nordslesvig, i Sydfyn, Sydsjælland og de øvrige øer. 

Denne fordeling er jo ret ejendommelig; men endnu mere 
mærkeligt er det, at sproget i Østslesvig mellem Åbenrå- og 
Flensborgfjord virkelig har en slaks ordtoner, uagtet denne 
del av Danmark ligger længst fra Norge og Sverrig. Dette 
tonelag er blevet påvist for 20 år siden av kandidat Nikolaj 
Andersen i Åbenrå, idet han dengang skrev en avhandling 
om »Den musikalske akcent i østslesvigsk«. (»Dania«, IV 
1897.) 

Han gør nærmere rede for dette tonelag, idet han gen- 
nem eksempler viser, at der er 2 ordakcenter, som han kal- 
der den lavere og den højere, og som nærmest minder om 
de svenske, men ganske vist ikke har en så udpræget melo- 
disk falden og stigen. Men atter hær viser det sig, at ord- 
tonen ligesom stødet har en praktisk betydning, idet den tje- 
ner sprogets klarhed' og kraft, og den tanke ligger da nær, at 
disse to hensyn har virket med til at præge sprogenes form. 

Dette østslesvigske tonelag har kraV paa vor største inter- 
esse, ti det er som et rudiment, et vidnesbyrd om, at vort 
sprc^ har forhen haft nordisk klang, c^ tilmed hævder Ma- 
rius Kristensen, at han også enkelte steder på Fyn og fynske 
øer har sporet de tonende lyd. Dette må man ikke forveksle 
med den syngende udtale i Sydfyn, på Bornholm og andre ste- 
der, thi den anses ikke for en, ordakcent, og den er ikke mu- 
sikalsk moduleret — og dog er det muligt, at disse stødfri, 
syngende dialekter ikke blot synes at minde om norsk og 
svensk, men virkelig har bevaret spor av det gamle slægtskab. 

Ved en sammenligning mellem ordtone og stød opdager 

man let en karakteristisk lighed i deres brug, og man har 
da også forlængst opstillet den regel, at den enkelte ordtone 
og stødet genneingående findes i ord, som er eller oprindelig 
har været enstavelsesord. Dog skal en sådan regel ikke 
gøres til en lov, ti netop hensynet til sprogets klarhed, og 
kraft har ofte bevirket, at ordtone og stød blev fordelt på 
en mindre »logisk« men mere praktisk måde, ja selve ordet 
»oprindelig« skal ikke tages bogstaveligt, og dermed røbes 
et forhold, som har den største betydning. 

Det er en kendsgerning, at den enkelte ordtone og stødet 
findes i en del ord, som både i nutidssproget og i oldnordisk 
har mere end én stavelse; men hertil kommer, at nogle av 
disse ord og av de oldnordiske enstavelsesord i en ældte 
sprogform havde flere stavelser. Og det mest interessante er, 
at netop disse avvigelser fra den omtalte regel kaster lys 
over sprogets udvikling. 

I det ældre runesprog var ordene gennemgående lange, 
og de var præget av forholdsvis mange tonende selvlyd; 
men senere blev ordene ligesom samjnendraget, idet selvlyd 
eUer hele stavelser faldt bort, og når man da sammenligner 
de lange »urformer« med de kortere oldnordiske former, 
fristes man til den forklaring, at den enkelte ordtone er op- 
stået som en slaks erstatning, dengang ordene blev sammen- 
trukket, således at den kortere form- netop gennem ordtonen 
alligevel kom til sin ret og bevarede sin »vægt« i sproget (jvf. 
Axel Kock § 119, Alnæs s. 75). 

På tilsvarende måde kan stødets fremkomst forklares; 
men før jeg går nærmere ind på dette, vil jeg omtale en 
fonetisk forklaring av forholdet mellem ordtone og stød. 

For omtrent 40 år siden anmeldte Karl Verner en av Axel 
Kocks bøger, og samtidig gav han en interessant forklaring 
av stødets fremkomst. Han mente nemlig, at den enkelte 

ordtone stiger brat og ligesom »ou treres«, således at stemme- 
båndene klapper sammen, og der dannes da et lukke. Denne 
teori har Otto Jespersen nærmere præciseret, idet han siger, at 
den stærke og hurtige tonestigning frembringes ved, at 
stemmebåndene pludselig strammes; men netop denne 
stramning bringer båndene nærmere til hinanden, og da kan 
det ske, at der indtræder et fuldstændigt lukke (»Dania«, IV 
1897, s. 227 flg.). 

Denne forklaring kunde jo svare til de to kendsgernin- 
ger, at den enkelte ordtone er stigende i norsk talesprog, spe- 
cielt i Sydostnorge, og at den netop i den sydlige del av 
landet findes avløst av stødlyd; men desuden er det ikke 
uden interesse, at det stærkt udprægede tonelag, som ytrer 
sig hos de unge, i gemyts-bestemte udbrud, undertiden kan 
helt slå over. Når således Kristianiabørn i ferietiden for- 
tæller, at de skal på landet eller i vandet, udtaler de sidste led 
av disse ord med så høj tone, at stemmen næsten slår klik 
— ja måske man i denne sammenhæng tillige tør minde om, 
at de unges stemme i overgangstiden nu og da er i undergang. 

Men trods al den skarpsindighed, som præger Storms og 
Kock«, Verners og Jespersens arbejder, er der dog stadig stor 
uenighed mellem forskerne med hensyn til det egenlige for- 
hold mellem ordtone og stød. Dette gælder også Verners teori, 
ti den passer jo bedst til forholdet mellem norsk og dtosk, 
skønt den først og fremmest burde være egnet til at forklare 
forholdet mellem de østnordiske sprog, mellem stødet og 
den svenske enkelte ordtone. Desuden beviser den for me- 
get, ti ud fra den kunde man lige så godt, ja bedre føre et 
bevis for, at stødet har avløst den sammensatte ordtone. 

Dette argument blev for få år siden fremført av Anders 
Pedersen (i Arkiv for nordisk Filologi«, Bd. 28 1912), og han 
søgte at begrunde en teori, som går ud på, at stødet er alle- 

rede opstået, dengang de lange ordformer blev sammendra- 
get, og at det følgelig er forholdsvis gammelt, ja oprindelig 
fællesnordisk. Denne teori var en genoptagelse av tanker,, 
som Axel Kock en tid havde hævdet; men den av vistes med 
gode grunde av Otto Jespersen i det følgende bind av »Arkiv« 
(Bd. 29 1913), og man kan sikkert gå ud fra, at Storms før 
omtalte teori er rigtig, o g at stødet først er kommet ind 
i vort sprog i det 14de århundred (jvf. Kock § 256). 

Dermed er dog ikke alle gåder løst, og overgangen fra 
ordtone til stød er stadig et åbent spørgsmål — ja man må 
næsten opgive ævred, såsnart der stilles det spørgsmål, hvor- 
for netop danskerne ombyttede ordtone med stødlyd, medens 
derimod nordmænd og sven-skere beholdt de klangfulde ord- 
toner. Noget lignende gælder sprogets øvrige ændringer, ja selv 
forandringen av p, t, k til b, d, g bliver os en gåde, såsnart 
der spørges, hvorfor de hårde medlyd blev svækket netop 
hos os. 



Det er altid vanskeligt at tale om årsagsforhold, om det 
som betinger en ændring, og dog er man jo nødt til at tænke 
over sligt, også når det gælder historiske forhold. Man kan 
da til eks. mene, at sprogets forandring delvis skyldes en 
påvirkning fra andre folkeslags sprog eller væsenlig skyldes 
en ændring i folkets vilkår og grundpræg. Disse to forkla- 
ringer kan naturligvis også forenes, eller man kan lade 
den første gælde stødet, den anden de hårde medlyd. 

Med hensyn til stødet har dog danskerne hverken gennem 
handel eller krig været i nærmere berøring med folk, som 
har stødlyd i deres sprog. Derimod har de jo haft stærk 
berøring med angelsakserne, og hvis det nu kunde påvises, at 
det angelsaksiske sprog havde stødlyd, da var det muligt, at 

jydernes sprogform havde fået sit præg derfra. Herom vides 
dog intet, og derfor tør man intet hævde; men lige så dri- 
stigt var det, om man til eks, vilde påstå, at stødet er udtryk 
for en sammenbidt energi og derfor brudit frem i en tid, 
da vore fædre måtte kæmpe for livet og var stedt i den yderste 
nød. Ganske vist var tiden 1030—1160 og 1240—1350 m<3- 
get streng for de danske; men da skulde stødet også have 
præget vore øboer, thi den allerfarligste fjende kom jo netop 
fra syd. 

Ad disse veje når man vistnok ikke frem; men derimod 
blev den 2den forklaring i sin tid fremsat av N. M. Pe- 
tersen med hensyn til forholdet p, t,k — b, d, g (»Det danske 
norske og svenske Sprogs Historie« I 1829, § 174). Han går 
ud fra, at selvlydsystemet blev mattere i middelalderen, og 
at medlydsystemet fik »en påfaldende Blødhed«. Dernæst 
hævder han dels, at der kan ikke være tale om en ydre på- 
virkning, dels at årsagen til disse forandringer »må ligge 
i selve Sprogets bestandig større og stærkere Overgang til 
Blødhed, og hertil kan næppe angives nogen anden Grund 
end Folkets, især Almuens undertrykte og forkuede Forfat- 
ning«. 

En sådan forklaring lyder noget naivt; men selve tanken 
kan ikke på forhånd avvises, og derfor \41 jeg nævne, hvad 
to ansete forskere mener om denne sag. De norske sprog- 
mænd Falk og Torp hævder, at de fleste lydovergange skyl- 
des en forandring i folkets levested og levevis, men tillige at 
årsagen til vilkårenes ændring »meget ofte er av psykisk art«, 
idet den skyldes en forandring i folkets temperament og 
gemyt. Desuden fremhæver de, at ikke enhver lydovergang 
er en lettelse av udtalen, idet den nye lyd undertiden kan 
koste mere anstrengelse, og som eksempel henviser de til den 

tyske lydovergang fra t til ts og fra p til pf. (»Dansk-Norskeus 
Lydhistorie«, 1898, § 117.) 

Denne opfattelse har de udtrykt med følgende ord: »Ma- 
gelighedshensynet er ikke eneste faktor i lydudviklingen; 
men ogsaa energien og kraften spiller med og skaffer sig 
udtryk« — en tanke som vi finder allerede hos Bredsdorff, 
som for 100 år siden skrev sit berømte lille skrift: »Aarsa- 
gerne til Sprogenes Forandringer« (1821). Han opstiller 
blandt andet årsagerne »Magelighed« og »Omsorg for Tyde- 
lighed«, ja netop den tyske lydændring forklarer han ud fra 
det sidste princip, idet han hævder, at p og b, t og d var blevet 
enslydende, og at p og f av hensyn til sprogets klarhed blev 
ændret til pf og ts. 

Hvis dette er rigtigt, har den tyske lydændring haft en 
bestemt psykisk årsag og netop krævet energi; men på den 
anden side kunde man da hævde, at t. eks. svækkelsen av de 
hårde medlyd i dansk skyldes en mangel på energi og kraft, 
eller at »magelighedshensyn« hær har været det rådende. 
Dog er det lidt for mageligt at nøjes med denne forklaring, 
ti dels skal del øvrige ændringer tages med i betragtning, dels 
skal sprogets forandring ses i en større sammenhæng. 

Med hensyn til medlydsændringen er der den vanskelig- 
hed, at man i de indogermanske sprog træffer hægge udvik- 
lingsretninger, både fra p, t, k til b, d, g x>g omvendt, og for 
så vidt røber de både magelighed og energi; men hver ting 
til sin tid og på sit sted, må man føje til ■^- med andre 
ord: der vilde kræves en omfattende forskning, før man blev 
i stand til at avgøre. om medlydsændringen virkelig kan for- 
klares ud fra de psykiske forhold. I hvert fald har svækkel- 
sen av de hårde medlyd hos os været medbestemt av en for- 
andring av tone og tryk, og dermed føres jeg til at sige et 
par ord om udlydende selvlyd, idet jeg henviser til vort 

sprogs før omtalte udvikling, hvorved a, i, u fortrængtes 
av cp- eller e-lyden. 



I det ældste danske sprog var trykforholdet noget ander- 
ledes end nu, ti uagtet s t ammestavelsen gennemgående hav- 
de hovedtryk, havde de fleste ord tillige bitryk på slutstavel- 
sen, ja mange havde hovedtryk på sidste stavelse, hvilket 
i nutidsdansk kun flnder sted i fremmedord. 

Bitryk på, endestavelsen var efter Noreens mening en rest 
av det ældre indogermanske hovedtryk på ordets slutning 
(Noreen § 53), i hvert fald har detsi bortfald været en av år- 
sagerne til, at udlydende selvlyd blev ændret. Dejte forhold 
røbes gennem den interessante ligevægtslov, som til eks. om- 
tales av Axel Kock (§ 195 flg.), og som i svensk sprog består 
i, at udlydende u, i, a blev bevaret, hvor de fulgte efter svag 
stammestavelse, medens disse selvlyd derimod ellers blev 
svækket. Denne regel møder man også i østnorsk, ti hær kan 
man netop ud fra ligevægtsloven forklare, hvorfor nogle ord 
ender på a, andre på e. 

Sprogets ord har altså ændret sig på forskellig måde, og 
man forstår let, at den oprindelige udlyd blev bevaret i ord, 
hvor den korte stammestavelse blev ligesom avballangseret 
av bitryki på endestavelsen, medens derimod den lange stam- 
mestavelse i andre ord har ligesom overvældet ordets en- 
delse og svækket de omtalte selvlyd. Også i vort modersmål 
har denne regel selvfølgelig været virksom, og den spores i 
den skånske lov; men ellers var bitrykket allerede dengang 
stærkt svækket i dansk, og følgen var blevet, at a, i, u havde 
veget for den tonløse e-lyd. 

Denne forandring av udlydende selvlyd var da ikke blot 
udtryk for, at sproget var blevet mindre lydrigt og mere ens- 

formigt; men tillige var den udslag av, at trykket blev mindre 
fordelt, og at ordenes endelser blev avsvækket -r med andre 
ord: slutstavelsen mistede sit tryk, og ordet dermed) sit 
ud-tryk — om jeg så må sige — men dette fik desuden ofte 
den virkning, at selvlydene blev kortere, at indlydende med- 
lyd blev fordopiet, og at p, t, k måtte vige for b, d, g, og 
disse for de åbne medlyd. 

Sådanne sprogændringer kan strengt taget kun forstås av 
dem, som kender de sproglige lydregler og sprogets histo- 
riske udvikling; men i forrige avsnit har jeg givet en række 
eksempler, som røber netop dette forhold, og tilmed kan 
man ud fra vort nutidssprog påvise nogle av de omtalte lyd- 
regler og vise, hvorledes de virker. 

Hvis man til eks. sammenligner ordene: Oda — ode, 
Frida — Frede, Ida — vide; Taga — Tagensvej, Helga — 
Helge, Volga — bølge, opdager man straks, at ord med ud- 
lydende a har skarpt d, g foran udlyden, medens derimod 
de, som ender på e, har åbent d, g foran — og hvor di-lyden 
følger efter /, n, r, finder man henholdsvis skarpt og stumt d 
i ordene (Hulda — hulde) . Denne regel finder man bekræftet 
i bornholmsk dialekt, ti hær udtales s^baga«, »kaga« o. s. v. 
med skarpt g, og i det ældre slægtled udtales »gada« o. lign. 
endnu med skarpt d; men forøvrigt kan reglen udvides til 
at gælde sådanne ord, hvor d, g og p, t, k følges enten av ud- 
lydende Q, i, o, u eller av det svage, tonløse e (Hugo — uge, 
sago — tage, ekko — ægge, Martin — Morten) . Dog er den 
første slaks ord, altså de med fuldtonende udlyd, sjældne i vort 
sprog og tilmed egennavne eller fremmedord; men selv ud fra 
disse få eksempler kan enhver forstå, hvilken betydning den 
tonende udlyd forhen har haft i vort sprog. 

Desuden bør man lægge mærke til sådanne ordpar som: 
kapel ' — kappe, tapet — tæppe, buket — bukket, raket — 

6* 

rakket, ti uagtet de ikke ligefrem kan sammenlignes med 
trykforandringen i vort sprog, viser de dog tydeligt, at både 
slutlyd eller bøjningsendelse og forudgående medlyd ændres 
og svækkes, når endestavelsen mister sit tryk. 

Den trykfordelende udtale var i høj grad karakteristisk 
for den ældre sprogform, og den var tilmed en støtte for de 
hårde medlyd, det skarpe d, g og for den tonende udlyd. 
Dengang var det danske sprog præget av tonelagets høje o^g 
lave ordtoner, av en kraftig stemmeklang både i indlyd og 
udlyd; men efterhånden blev trykforholdet stærkt ændret, 
selvlyden mindre klangfuld og medlyden mindre skarp. 

Alt dette medførte, at tonelaget blev stadig mere ens- 
formigt og talen mere udflydende; men til gengæld blev den 
forandrede sprogform til en vis grad forstærket ved den stød- 
lyd, som nu trådte frem, ti ganske vist er stødet avbrydende 
og tillige dalende i forhold til de tonende sproglyd; men 
dette stemmehåndslukke var som en slaks erstatning, et ud- 
slag av energi, hvorved sprogets klarhed og kraft alligevel 
blev bevaret. 

Den del av vort sprogs udvikling, som jeg har omtalt i 
dette skrift, har da i høj grad været medbestemt av, at tryk 
og tone blev ændret, og bevægelsen har åbenbart sit ud- 
spring fra de lange stammestavelser; men den har taget sær- 
lig fart, dengang ordene tabte deres ud-tryksfulde præg, og 
dermed føres vor tanke videre mod den fællesgermanske til- 
bageflytning av ordets tryk, hvorved ordstammen fik fast 
tryk, og udlyden blev stadig mere svækket. Denne foran- 
dring av tryk, lyd og form svarer til, at disse sprog forhen 
havde haft en slaks tonelag, og ligeledes svarer den til det 
meget interessante forhold, at det græske sprog ved vor tids- 
regnings begyndelse gik over fra tone til tryk, fra en væsen- 
lig musikalsk til en »eksspiratorisk akcent« — med andre ord: 

man stilles stadig overfor nye gåder, som jeg dog hverken 
har mod eller ævne til at løse; men netop gennem denne sam- 
menligning bliver i hvert fald forholdet mellem de nordiske 
sprog lettere at forstå. 

Hvis man nemlig fæster sin opmærksomhed ved den 
kendsgerning,, at trykkets tilbageflytning blev langt radika- 
lere gennemført i dansk end i norsk og svensk, kastes der 
jo lys over selvlydskiftet i udlyd, svækkelsen av de hårde 
medlyd og tonelagets forsvinden i vort sprog — og når da 
alt dette ses i lys av den germanske trykændring, føres man 
til den forklaring, at norsk og svensk bevarede langt mere 
av de nordiske måls grundpræg, netop fordi vore brødre mod 
nord ikke blev påvirket så stærkt fra syd. De levede mere for 
sig selv, de havde mere modstandskraft, og de var følgelig 
ikke så udsat for at drages med i den fælles bevægelse. 

Ein sådan forklaring av tonelagets forsvinden og de andre 
forandringers indtræd*en er* forøvrigt allerede antydet i det 
forrige; men ganske vist er dermed^ ikke stødets fremkomst 
forklaret, med mindre man vil nøjes med det, jeg har sagt 
om stødet som en erstatning, hvorved sproget har ligesom 
hævdet sig, bevaret sig klarhed og kraft — med andre ord: 
hær får man brug. for ianken om en ytring av folkets energi. 



DE HÅRDE MEDLYD 



Den form som præger et sprog, svarer til den form som præ- 
ger folket. Dette forhold er ganske naturligt, og det vilde 
være mærkeligt, om der ikke var vekselvirke mellem et folks 
grundpræg og den sproglige form, hvori det ytrer &in ten- 
deren. 

En sådan sammenhæng mellem folkets karakter og spro- 
gets ejendommelige præg ytrer sig naturligvis også indenfor 
de mindre grupper, og hær kan man foruden d^t norske 
målstræv nævne den provencalske og dfen flamske bevæ- 
gelse, ti når man i Sydfrankrig og Nordvestbelgien har kæm- 
pet for et særskilt sprog, da er det som led i en særegen 
kulturstrømning, og det er sket ud fra den bevidsthed, at 
det hjemlige sprog og det alene er udtryk for gruppens 
tenderen. 

Herhjemme har der ikke været tilsvarende kampe, ti det 
danske folk er forlængst gennem krig og modgang blevet en 
organisk enhed, både i sproglig og national henseende. Al- 
ligevel er der med hensyn til folkesprog og folkekarakter 
en typisk forskel til eks. mellem jyde og sjællænder, og det 
er næppe tilfældigt, at jydernes sprog er mere djærvt og kort, 
medens sjællændersproget er delvis præget av ubestemte og 
udflydende lyd. 

I jydske dialekter er stødet langt mere fremtrædende end 

i sjællandsk dialekt, og på den anden side er de åbne medlyd 
mere udbredt og tilmed mere vage i sjællandsk end i jydsk. 
Denne forskel hænger sammen med, at der i jydsk ligesom 
i engelsk er en tendens til at bortkaste bøjningsformer; men 
tillige er der ikke tvivl om, at de to dialekter hver på sin 
vis er udslag av et grundpræg, en ejendommelig karakter. 

Der er da selv i vort lille land bestemte sprogtyper; men 
når der nu skal være tale om at reformere vort rigssprog, 
bør man lægge et samlende synspunkt til grund og frem- 
hæve det som fælles. Dermed er givet, at man tillige bør 
trænge det særegne noget tilbage, og dette fører mig til netop 
at tale om stødet og de åbne medlyd. 

De fleste byfolk, også hær i København, bruger stød- 
lyden i en usigelig mængde ord, hvor det bedste rigsmål ikke 
har stød, ja selv i det gode rigsmål er stødet altfor udbredt. 
Dette har jeg nævnet) eksempler på; men det er ikke vanske- 
ligt al trænge stødet tilbage, hvis man bevidst vil søge at und- 
gå det, og et sådant mål skal vi sætte os, ti stødet virker både 
overflødigt og grimt i mange av sprogets ord. Til eks. bør 
man ikke bruge det i sådanne ord som: av, fra, an, hen, eller, 
mellem, mest, flest — skel, skin, skov, et tog, smuld, guld, 
sølv, metal, blyant, bundt, vej — ha (ve), gi (ve), ta(ge), kau, 
skal, vil o. s. v., jvf. en del udsagnsord med tryk på forsta- 
velsen (anvender, genkender, opfylder, undskylder o. lign.). 
Denne hæmning av stødet vil dog kun få større omfang, hvis 
man lader skolens tale- og skriftsprog træde hjælpende til, 
blandt andet hvis man kan beslutte sig til at indføre doppelt 
medlyd i udlyd efter kort selvlyd (tann, smuU o. s. v.). 

Ligeledes kan man gennem en ændret skrivemåde op- 
arbejde en tendens til at undgå de åbne medlyd, som breder 
sig i vort sprog, hæmmer dets kraft og truer med at skæmme 
dets skønhed. 

De åbne medlyd har ikke direkte avløst de hårde medlyd 
p, t, k, ti der var jo en overgang, hvor b, d, g blev udtalt 
skarpt. Men forlængst har d og 9 fået åben udtale, og i 
denne sammenhæng kan man tillige tage 1; og / i betragt- 
ning. Det har nemlig ofte hændt, ai d og g måtte vige pladsen 
for dem, ja der er i det jævnere sprog en tendens til netop 
at lade v og j blive de herskende lyd. 

For så vidt kan man opstille rækkerne: køpe — købe — 
køve, rake — rage — rave, gate — gade — gæje; men gan- 
ske vist er det sidste udviklingstrin endnu ikke normalt, skønt 
det er meget almindeligt i gadesprog og dialekt — og for- 
øvrigt er det jo forklarligt, at v og j trænger frem, ti de be- 
tegner en nem og magelig lydform. På den anden side mod- 
arbejdes denne tendens av vort skriftsprog og av de dannede 
klassers tilbøjelighed til at holde en smule på formen. 

Der er da, som jeg før har påvist, to indbyrdes mod- 
satte udviklingslinjer, og derfor er det ikke så ganske let at 
bestemme den hovedretning, hvori sprogets udvikling går. 
Det er nemlig et meget sammensat problem, som hær møder 
os, og forskeren nødes til at løse det ud fra det grundisyn, 
han har dannet sig om sprogets natur og vort forhold til 
sprogets form. Desuden står vi jo midt i udviklingen; men 
dermed er givet, at man har ret til at stille det praktiske 
spørgsmål, om vi skal følge den ene eller den anden udvik- 
lingsretning, om vi skal lade udviklingen gå sin skæve gang 
eller gribe ind og søge den ændret — med »andre ord: om 
vi skal anse det for heldigt, at die åbne medlyd gør sproget 
stadig mere grimt og udflydende, eller om vi gennem en 
sprogreform skal hæmme ordenes »bløde« lyd og hærde spro- 
gets struktur. 

Dette spørgsmål er for mig det vigtigste, hvad enten man 
vil reformere vort modersmål eller blot vil forandre vort 

skriftsprog, og først gælder det da om at genindføre brugen 
av p, t, k. Derfor vil jeg i det følgende specielt tale om de 
hårde medlyd, idet jeg på forhånd hævder, at en sådan re- 
form har ikke blot sproglig, men tillige etisk betydning. 

Man plejer at kalde p, t, k ustemte, hårde lyd, medens 
derimod b, d, g kaldes stemte, bløde. lyd. Denne sondring 
er da også ret betegnende, idet de første udtales med mere 
energi, medens de sidste har stemmeklang; men nok så ram- 
mende er Jespersens sondring mellem spændte og uspændte 
lyd — og hvis man nu sammenligner vor tids sprog med 
Valdemartidens, da tyder alting på, at sprogformen dengang 
krævede mere anspændelse og lød mere skarpt end nu, at ud- 
talen i tidens løb er blevet mindre bestemt og energisk, 
mere rask og bekvem. 

Denne forandring kan man kalde en lettelse og for så vidt 
et fremskridt; men man kan også med nogen ret hævde, at 
de åbne medlyd og specielt det »bløde« d og gf er udtryk 
for det magelige og vage, som er blevet ejendommeligt for 
os danske, og som Christian Richardt har givet den spøge- 
fulde, botaniske forklaring, at det kommer av de skyggefulde 
bøgetræer — som tilmed i sjællandsk dialekt forlængst er 
blevet til bøjetræer. 

Det være som det vil, men hvis man overfor dette na- 
tionalpræg anser det for gavnligt, om vort forhold til om- 
verden blev mere præget av form og bestemthed, da er 
dermed givet, at man skal sætte sig den opgave at trænj^e det 
formløse og blødagtige tilbage. Dette er ganske vist en etisk 
opgave, og den kan fremmes på mange måder; men der er 
ikke tvivl om, at selv en så uænset sag som en hærdning av 
sprogets form vil ikke blot virke tilbage på selve talesproget, 
men tillige på folkets karakter. 

Imidlertid er vi danske jo ikke blot et mageligt, men 

også et kritisk folkefærd; og derfor skal en sådan reform 
føres læmpeligt — men bestemt frem. Dermed mener jeg, at 
man skal ikke straks springe helt til målet, men reformere 
besindigt, således at man ikke vækker unødig forargelse, og 
på den anden side skal en påbegyndt reform kræves nøje 
overholdt ikke blot i skolen, men også i stat og kommune. 



Når man nu vil planlægge en sådan medlydf eform, mø- 
der man straks den ulæmpe, at netop de hårde medlyd p, t, k 
er trængt stadig mere tilbage i vort talespr(^. Dette over- 
drives dog ofte, og jeg vil som eksempel nævne Otto Jesper- 
sens fremstilling i »Modersmålets Fonetik« (§ 71). Han frem- 
hæver først, at p, t, k lyder som b, d, g efter s — og foran 
s, t, I, n, r, kunde man føje til, jvf. ejefald av navneord og 
intetkøn av tillægsord, som ender på p, t, k, og til eks. or- 
dene: rapse, vits, laks — recept, akt — popler, betle, stakler 
o. s. V. Hær har han altså ikke været særlig radikal; men 
dernæst hævder han, at p (p), t (t)^ k (k) lyder som b, d, g, 
når de står mellem to selvlyd, av hvilke den sidste er det 
svage e (eller er, en, el) — hoppe, hatte, hakke — og at de 
oftest lyder som b, d, g, når den sidste selvlyd er i (hyppig, 
vittig). Endvidere mener han, at udtalen er vaklende efter 
m, n, ng, r. I, til eks. i ordene: lampe, vælte, vente, kæntre, 
tænke, og endelig siger han med rette, at p, t, k som regel 
høres i udlyd, i hvert fald når der er stansning i talen. 

Overfor dette mÅ man først fremhæve, at Wyden har 
en særstilling, idet den træder mere selvstændigt frem end de 
andre, og til eks. høres den som regel netop i ordet »hatte«. 
Ganske vist kunde man henvise til ordene: sytten, atten, 
nitten, drittel, kittel o. lign; men hær svækkes Myden på 
grundt av. den følgende n- eller /-lyd, jvf. parallellerne: femte 

— femten, trætte — tretten, hatte — hatten, titte — tittel, 
og ligeledes rækken: flytte, atter, midte, spotter, hvor t-lyden 
oftest høres. 

Dernæst skal det indrømmes, at udtalen er noget vaklende 
efter I, m, n, ng, r; men dette gælder særlig p- lyden, som 
i det hele er den svageste af de tre medlyd, medens der- 
imod Jc-lyden kun svækkes i ringe grad, jvf. ordene: stolpe, 
lampe — folket, tænke, virke — for ikke at tale om dem, der 
har f-lyd. Men trods denne svækkelse av p (og Ir), udtales de 
dog aldrig i denne forbindelse som b (og g)y thi der høres 
i hvert fald et pust. Endelig er der nogle få, delvis frem- 
medartede ord, hvor alle tre medlyd høres, jvf. til eks.: pro- 
per, rype, propel — otte, teater, soldater — lakere, akkurat, 
grammattiker. I den slaks ord står medlyden oftest efter 
lang selvlyd eller foran trykstavelsen, eller også er der en 
trykløs stavelse mellem medlyd og tryklyd (lapperi, lotteri, 
musiker) ; men forøvrigt skal det indrømmes, at lydene ofte 
svækkes i hurtig tale, og at folks udtale er noget forskellig, 
så det er ikke let at give nærmere regler. 

Til disse forhold svarer den kendisgeming, at man i fo- 
netisk skrift kun har ringe brug for de hårde medlyd, og 
dette viser sig blandt andet i de skriftprøver, retskrivnings- 
foreningen har udsendt; men netop derfor kan medlydre- 
formen kun få større betydning, hvis den udstrækkes til at 
gælde både vor skrift og tale. 

Med hensyn til talesproget bør man da principielt hæmme 
den omtalte tendens og hærde de truede medlyd, ti kun når 
man altid er på sin post, kan man gøre sig sikkert håb om 
at ændre de sproglige vaner. Derfor skal man* såvidt muligt 
udtale p, t, k tydeligt og bestemt og man skal da først og 
fremmest skærpe dem i den slaks forbindelser, jeg nylig har 
omtalt; men også de åbne medlyd d og g skal man søge at 

trænge tilbage, og det kan dels gøres i egennavne, dels i 
bestemte tilfælde. I egennavne vil det av de fleste føles som 
naturligt og smukt, om man bruger det skarpe d, g, til eks. 
i ordene: Kolding, Sinding, Helge, Holger (jvf. Helga, Holga) 
— og derfra kan bevægelsen brede sig, idet vi vænnes til 
lyden. Elndvidere bruger man i forbindelsen dd, jd nu den 
skarpe d-lyd i sådanne ord som: middag, arbejde, højde — 
ja i forbindelsen Idr, ndr, Id, nd, rd er der en tendens til 
at bruge den i ord, som før har haft stumt d (skildring, in- 
dre, olding, fjerding, turde). 

Denne reform av vor tale bør altså støtte sig til de få 
rudimenter, vi har av den ældre sprogform; men det er selv- 
følgelig ikke nok, at man indfører amdiringer hist og hær, 
at man kræver enkelte ord udtalt på anden måde, ti så- 
danne små reformer skal netop være led i en større helhed 
og udslag av et højere formål — med andre ord: man skal 
først og sidst fremhæve kravet om en hærdning au spro- 
gets struktur, og dette krav skal indprentes i landets skoler, 
for at det med tiden kan nå til at fæstnes i folkets bevidsthed. 

I skolen bruger nian nutildags ofte Igdmetoden, når 
man skal lære børn at læse, o^ der er ingen tvivl om, at man 
netop gennem denne metode kan lære børnene at udtale ly- 
dene skarpt og ordene mere bestemt; men overalt skal man 
planmæssigt være paa vagt og trænge fjenden tilbage, så en- 
hver kan forstå, at denne reform vil kræve et vældigt ar- 
bejde i skolen og blandt de voksne. Alligevel — eller netop 
derfor — skal man gå varsomt frem, således at man ikke 
øver vold på sproget og ikke volder idelig uro. Derfor skal 
man foreløbig næsten ikke røre ved de åbne lyd; men der- 
imod skal man lige fra begyndelsen hærde p, t, k, og ligeledes 
b og det skarpe g, så de lidt efter lidt fortrænges av p og ft- 

Når nu denne reform av vort talesprog skal støttes og 

fæstnes gennem et ændret skriftsprog, kan man naturligvis 
ikke ombytte d med t, og der er ikke mange ord, hvor man 
kan skrive k istedet for g, netop fordi man næsten overalt 
bruger de åbne lyd. Men i en mængde ord kan og skal man 
straks ombytte 6 med p, og en sådan reform kan næppe 
vække stor bekymring, ti de fleste av disse ord blev op- 
rindelig tstavet med p, og fremfor alt bør man huske, at 
netop denne forandring er en fortsættelse av den udvikling, 
som bevislig er sket med hensyn til 6-lyden i de sidste 100 år. 

Således kan man uden fare indføre sådanne skriftformer 
som: åpen, Åpenrå, aprikos, bople, doppelt, dråpe, drap, 
dræpe, dyp, dype, døpe — de 3 sidste er tilmed i slægt med 
ordet dyppe — gap, grep, gripe, grupe, grupie, guppe, håp, 
kåpe, knipe, koppel, kriple, krype, kryppe, kræps, krøpling, 
kæpe, køpe, Køpenhavn, læpe, løpe, ' næp, Peplingsø, 
pipe, piple, pøpel, råpe, rep, Ripe, rips, skap, skape, skip 
(jvf. skipper), skrape, skruppe, skuppe, skæpne, slipe (jvf. 
skærslipper), sloprok — nu staves det slaabrokl — slæpe, 
snapel (jvf. snappe), snupie, stapel, stripe, strupe, stræpe, 
stup, støpe, svøpe, sæpe, søpe, tape, tape, våpen, væpne, æple 
eller æpel. 

Også enkelte ord med g kan ændres, således at man til 
eks. skriver: brykke, bykke, bække, hykke, hukke (jvf. hak- 
ke), myk, skykke, slakker, slaks, tikke, vukke, æk, ække, 
æken eller ækken. 

De nævnte eksempler er ganske vist ikke alle lige egnet 
til at danne udgangspunkt for denne reform, og derfor vil 
jeg i kortbed' nævne de regler, hvorefter man går sikrest frem. 
Det er lettest at ændre de ord, som har medlyd foran medlyd 
eller skarp udlyd efter kort selvlyd (Ribs, Slags — Stub, 
Myg). Dernæst bør man ændre ord, som i bøjningsformer, 
sammensætninger og lign. falder ind under 1ste regel (åben 

— åbne, råbe — råbte, købe — Købstad, Skib — Skibsmast, 
jvf. Dyb — Dybde o. s. v.), og endelig kan man ændre de 
ord, som i lignende tilfælde får udlydende medlyd (gribe — 
greb — Greb, løbe — løb — Løb). 

Imidlertid vil en og anden måske hævde, at man gennem 
en sådan retskrivningsændring udvisker den forskel, der hid- 
til har været i brugen av p, k og b, g. Man skriver nemlig 
som regel p k efter kort selvlyd, b, g efter lang selvlyd, og 
hertil svarer, at man som regel har p, k efter i, u, y, når de 
udtales »rent«, medens man derimod har b, g, når de udta- 
les som e, o, 0. Dog er der så mange undtagelser fra disse 
to regler, at jeg vil se bort fra dem hær, uagtet jeg villig ind- 
rømmer, at den slaks regler kan have stor betydning. 

Derimod er der noget andet, som jeg tillægger større vægt, 
og det er den indvending, at den fremsatte retskrivningsæn- 
dring medfører en del stavemåder, som let kan volde forveks- 
ling og forvirring, idet til eks. ordene: drap, dyp, bække, 
tikke da får doppelt betydning, jvf. formerne: slip og tap 
m. m. Denne indvending får tilmed doppelt vægt, hvis man 
samtidig avskaffer de store bogstaver, ti da bliver der ikke 
så få ord, som får 2 — 3 betydninger — dypi tap, duk, dukke, 
ryk, væk. Derfor har jeg undladt at nævne sådanne ord som: 
Grib, Hob, Tab — dugge, dukke. Dukke, styg, tryg, tygge, 
jvf. ordene: Byg, Ryg, Væggen, Ægget m. fl., hvor den skarpe 
udtale ikke helt har fæstnet sig, 

Dog er sligt jo kun gloser, og i det praktiske vil en ret- 
skrivningsændring næppe være så farlig, da man jo dog kan 
gå ud fra, at ordet er led i en helhed — og at læseren har 
forstand. Alligevel er en sådan indvending ikke uden betyd- 
ning, ti skriftsproget bør helst være sådan, at man selv ved 
en hurtig læsning ikke udsættes for, at tanken ledes bort fra 
æmnet. Derfor mener jeg, at det netop av hensyn til læsernes 

tarv vil være det klogeste, om man samtidig med denne 
reform indfører et par andre, som forøvrigt allerede er an- 
tydet. 

Med hensyn til selvlydene er vor retskrivning hverken 
lydret eller konsekvent, og man bør derfor arbejde på at 
gøre stavemåden mere konsekvent og noget mere lydret. Den- 
ne opgave er dog vanskelig,, ti vi har som sagt for få selv- 
lydstegn, og i det hele er det ikke let at indordne sprogets 
selvlyd under bestemte regler; men noget kan der altid gøres, 
og endda ikke så lidt med hensyn til e og æ, 

I denne sammenhæng vil jeg nævne en selvlydsref orm, som 
vilde få stor betydning for vort modersmål, og dermed tæn- 
ker jeg på en ændring av sprogets tonløse udlyd. Hvis det 
nemlig var muligt at fortrænge e og indføre a lidt efter lidt, 
vilde denne forandring virke tilbage på sprogets medlyd og 
dets hele struktur. Dette har jeg allerede givet eksempler på; 
men en så dristig tanke tør jeg ikke dvæle ved eller forarge 
læseren med. 

Derimod bør man lige fra begyndelsen overveje og ind- 
føre brugen av doppelt medlyd i udlyd efter kort selvlyd^ 
ti gennem en sådan reform kan man undgå en del av de 
iilæmper, som fjernelsen av 6 og g ellers vilde føre med sig, 
jvf. ordparallellerne: hop — hopp, grip — gripp, væk — 
vækk. Hertil kommer, at detfe krav jo også møder os, når 
man skal fortrænge det stumme d. Hvis man nemlig vil 
undgå det og samtidig skrive alt med småt, kan denne reform 
først blive rigtig god, når man indfører doppelt medlyd. 

Det er nu fjerde eller femte gang, jeg taler om medlydens 
fordopling i udlyd, og dette forslag kan let vække nogen for- 
undring; men det hører nøje med til den reform, som jeg 
kræver, og derfor skal det omtales nærmere i et avsnit for sig- 



DOPPELT MEDLYD I UDLYD 



I den tidligere middelalder var doppelt medlyd ret sjælden 
både i indlyd og udlyd, fordi man dvælede mere på 
sely lydene og fordi trykket var mere fordelt; men efterhån- 
den faldt slutningstrykket bort, selvlydene blev forkortet og 
udtalen m-ere hurtig. Dette blev i skriftsproget blandt andet 
betegnet ved doppelt medlyd i indlyd, ja omkring år 1600 
var det blevet en modesag at fordople medlyden omtrent 
hvorsomhelst i ordene. 

Principielt er doppelt medlyd udtryk for, at den fore- 
gående selvlyd er kort, og den kan da f ordoples både i 
indlyd og udlyd. Dette er til eks. sket i det tyske, det engelske 
og det svenske skriftsprog, såvel som i moderne norsk; men 
forøvrigt kan sondringen mellem korte og lange selvlyd og- 
så udtrykkes på anden måde, idet man betegner lang selvlyd 
ved fordopling av selvlyden eller ved tilføjelse av e. Denne 
skriftform blev særlig brugt i enstavelsesord, den fæstnede 
sig i oplysningstiden og forsvandt først efter Stockholmer- 
mødfet. 

Imidlertid bør man tillige omtale en tredie måde, hvorpå vi 
kan* sondre mellem sprogets selvlyd og gøre skriftsproget 
mere klart. Dermed tænker jeg på brugen av i^akcenter«, 
som ganske vist ikke er meget praktisk og kun har haft ringe 
betydning; men videnskabelig set er den god', og den har 
haft talsmænd blandt vore ypperste forskere. 

1 1743 udsendte Høysgaard et lille skrift, hvori han gjorde 
opmærksom på, at Peder Syv havde fulgt det princip at for- 
dople selvlyden, medens derimod Henrik Gerner fordoplede 
medlyden. Disse to metoder anså han dog for mindre gode, 
og derfor foreslog han og brugte et akcentsystem, som blev 
nærmere udformet i et følgende skrift, og som da også bru- 
ges i hans »Accentuered Grammatica«. Dette system vidner 
om stor grundighed; men det har sikkert irriteret både typo- 
grafer og læsere, ti næsten hvert ord fik et eller andet ak- 
centtegn. 

Selve tanken er d(^ interessant, og vi genfinder den hos 
Rask i hans »Retskrivningslære« (1826); men efter fransk 
mønster nøjedes han med 3 slaks akcenter, nemlig åbent (^), 
lukket C) og bredt ('') »tonetegn« (§ 122 flg.). Disse tegn 
onskede han brugt dels til at betegne lydenes forskellige 
præg, dels for at undgå forveksling av ord, som staves ens 
men har forskellig betydning. Til eks. opstillede han parallel- 
formerne: alle - allé, for - f6r, der - dér, komet - kornet, du - 
du, dug - dug, brud - brud, vis - vis. Men i nogle tilfælde sta- 
ves og udtales ordene ens, og derfor gav han tillige den regel, 
at man da skulde tonetegne tillægsordet, jvf. »héd«, »vred« 
i modsætning til »jeg hed«, »jeg vred'« (§ 127). 

Eln endnu mere moderat brug av akcenter blev foreslået 
på retskrivningsmødet i København 1870. Man var nemlig 
klar over, at betegnelsen for lang selvlyd havde en vis værdi, 
og derfor henstillede man, at doppelt selvlyd og stumt e 
kunde erstattes med akcent, » hvor Misforstaaelse er at frygte« 
(for - f6r, ved' - véd) ; men denne frygt har vist sig temme- 
lig ugrundet, i hvert fald bruger man nu kun akcent i en- 
kelte fremmedord (allé, armé, kupé o. lign.), og som et ku- 
riosum vil jeg tilføje, at vi har doppelt selvlyd i talordet 
»een« og i ordet »viis«. 

Betegnelsen for lang selvlyd og de omtalte akcenttegn 
skal dels antyde en forskel i lyd, dels tjene læsernes tarv. 
Det samme gælder brugen av medlydsfordopling efter kort 
selvlyd, og hær må man sondre mellem fordopling i indlyd 
mellem to selvlyd, fordopling i udlyd og fordopling foran 
medlyd. Den sidste træffer man i tysk og svensk skriftsprog, 
og forhen brugtes den som sagt hos os i nogle enkelte ord; 
men den er yderst sjælden i nynorsk skriftsprog, og d=en skal 
ikke omtales hær, da udlydens betegnelse er av særlig betyd- 
ning, hvor talen er om en reform både av tale og skrift. 

Fordopling .av udlydende medlyd) var ret hyppig hos 
grammattikerne før og efter år 1700, li dengang blev ordene 
udtalt mere skarpt end nu. Således brugte Peder Syv den av 
og til, og Henrik Gerner krævede fordoplingen som et princip 
(Orthographia danica eller Det danske Sproks Skrifverictig- 
hed 1678 s. 24 flg.); men også 50 år senere møder vi den 
samme brug hos Holberg og det samme princip hos Peder 
Schulz. 

I »Orthographiske Ånmerkninger« (1726) har Holberg 
udtalt sig om forskellige ords stavemåde — ganske vist på 
en ret planløs måde; men dog har det i denne sammenhæng 
interesse, at han til eks. med hensyn til ordet >Ryg« siger: 
»den stærke Udtale udfordrer en dobbel g^«, endvidere at han 
av lignende grumd skriver: Trinn, Tinn, hobetall, all, sall 
(salg), og endelig at han skriver >Legg« for at skelne dette 
ord fra »Leeg«. Af slige ytringer kan man uddrage visse regler 
med bensyn til medlydsfordopling i udilyd, og det er sikkert 
kun selvlydene, han tænker på, når han i samme skrift kræ- 
ver, at man skal »reglere Orthographien ud fra Oprindelsen« 
(udrødde. Førsten) — men forøvrigt er Holberg ikke meget 
konsekvent i dette lejlighedsskrift. 

Langt større værdi har en bog, som udkom et par år før, 
og som er skrevet av Peder Schulz, Bogen hedder: »Danskens 
Skriverigtighed« (1724), og den er næsten lige så ukendt som 
forfatteren, skønt bægge havde fortjent en mindre ublid 
skæbne. Schulz mener, at medlydene i vort sprog udtales på 
tre forskellige måder, og derfor sondrer han mellem de blød- 
lydende, de klarlydende og åe skarplydende. Denne sondring 
er dog av og til noget uklar, blandt andet fordi talesproget 
dengang var anderledes end nu; men de sk^rplydende ijied- 
lyd danner en gruppe, som har krav på vor $ærlige interesse, 
fordi han netop har medlydsfordopling i udlyd. 

Som eksempler kan man nævne ordlene: Bygg, et Hugg, 
et Bladd, et Fadd, en Tapp, en FoU, en Kall,v et Gull, et 
Skinn, en Penn, et Glass, et Kyss, et Berr, et Parr, noget Hørr 
o. s. V. Mange av disse ord har nu stumt endebogstav eller 
tillige stød, og han har vist ligesom Høysgaard haft en mere 
stødfri udtale end vi — i hvert fald var talen dengang mere 
dvælendfe på udlydende medlyd, og netop derfor krævede han 
fordopiet lydiegn. 

Alt dette gør bogen interessant i sproglig henseende; men 
tillige skal vi lægge os på sinde, hvad han siger om de skarpe 
og de bløde lyd. I 4de avhandling (s. 14 flg.) fremhæver han, 
at »De Danske for Mageligheds Skyld udtale ofte (B) i Enden 
ligesom (V), men af den gemene Lyd maa man ikke lade sig 
forføre til at skrive saa«. Og i 14de avhandling (s. 106 flg.) 
hævder han, at »den skarpe Lyd klinger bedst i Øret, og der- 
imod den bløde Lyd saa landsby-agtig« . Derfor kræver han, 
at vor tale skal være klar og skarp, og der er ingen tvivl om, 
at man havde gjort klogt i at følge hans råd og hæmme de 
bløde lyd. 

I det sidste århundred har medlydsfordoplingen av og 
til været drøftet hos os, og i Norge er den ført til sejr — 'men 

ganske vist var Knud Knudsen imod en sådan reform, og 
Johan Storm kunde kun gå med til at fordople medlyden, 
når det gjaldt om at sondre meltem entydige ord (brud — 
brudd; vis — viss) samt i nogle sæmorske ord: foss, ragg 
(groft hår) o. lign. 

Herhjemme krævede Rask som sagt akcenttegn, og man 
forstår da, at han av viste medlydsfordopling i udlyd; men 
derimod møder man den modsatte mening hos N. M. Peter- 
sen i det lille skrift: »Undersøgelser om, hvorvidt den danske 
Retskrivning bør forbedres.« 

Dette skrift udkom netop 1826, og heri hævder han, at 
en medlydsfordopling er langt bedre end datidens selvlyds- 
fordopling. Særlig i to tilfælde foreslog han f ordopling av ud- 
lydende medlyd, nemlig når man skulde bortkaste det stum- 
me d, og hvor man vilde undgå forveksling. I første tilfælde 
blev da doppelt medlyd ligesom et vidnesbyrd om, at spro- 
gets d-lyd i tidens løb er smeltet sammen med nabolyden. 
Dermed tænkte han specielt på e/ferfølgende medlyd (plass, 
smuss); m-en tanken kan jo udstrækkes til også at gælde 
/orudgående medlyd (guU, rann og lign.) — I det andet til- 
fælde skulde fordoplingen som sagt tjene læsernes tarv 
(dugg, ligg, brudd, vedd, ja »hedd« i modsætning til »hed«). 

Disse to regler er naturligvis de vsesenlige, hvis det blot 
gælder om gennem denne reform at forbedre vort skriftsprog, 
og der er ikke tvivl om, at man netop på denne måde bedst 
kan trænge det stumme d tilbage, uden at skriftsproget sam- 
tidig mister noget av sin klarhed. Men når man tillige stiller 
sig den opgave at reformere vor tale og sprogels struktur, 
da vil som sagt indførelsen av doppelt medlyd i udlyd sam- 
men med indførelsen av p, t, k blive os en virksom hjælp. 
Det vil nemlig bidrage til, at udlyden bliver mere skarp og 
bestemt, men tillige mere udtonende, således at stødet lidt 

efter lidt trænges tilbage — og hvis man dernæst drister sig 
til at fortrænge det tonløse e og ombytte det med a, da kan 
sprogets reform vel hjælpe os til at lokke ordtonen frem i 
vort bryst. 

Dette er dog kmi fremtidsmusik, og mange vil kalde det 
dårskab; men enhver kan indse, at disse reformer av tale og 
skrift på det nøjeste svarer til hinanden. 

Imidlertid bliver det jo ikke let at gennemføre denne re- 
form, dels fordi vort sprog har intet tonelag, dels fordi der 
ofte -er stød i udlydende medlyd, og derfor skal man også 
på dette område reformere både tale og skrift. I talesproget 
skal man udtale medlyden på en sådan måde, at ordets ud- 
lyd bliver stigende og skarp, og i skriftsproget skal man i be- 
gyndelsen nøjes med den slaks ændringer, som støtter de an- 
dre reformer. Dette er forøvrigt allerede blevet omtalt i de 
forskellige avsnit av bogen, og derfor vil jeg kun tilføje nogle 
få ordtækker, som viser forholdet mellem disse former: hop - 
håp - båpe - hopp - hoppe, tap - tape - tapp - tappe - tapper; 
vide - et vidd - vidde - vidd (jvf. på vidd gap), rød - røtt, 
vid - vitt, bred - brett, brede - bre(d)t, bræt - brætte; væge - 
væk - vækk - vække, los - lose - lås - loss - losse o. s. v. Lige- 
ledes formerne: skyller - skylte - skylt, skynner - skynte - 
skynt, finner - fant - funnen, flyder - flød - flytt, bider - bed * 
bitt, møder - møtte, møtt; gjore, hadde, visste; jeg kunne - 
skulle - ville. 



REFORMENS VÆRD OG VEJ. 



Overfor en sådan sprogreform; kan der rejses den indven- 
ding, at den delvis betegner et tilbageskridt, fordi de 
hårde medlyd og de nye doppeltlyd ikke helt svarer til vor 
udtale, og det blev da kun fjernelsen av det stumme d og æn- 
dringen av nogle selvlyd, som betegnede et virkeligt frem- 
skridt. 

Denne indvending har dog kun betydning, hvis man ser 
sagen udelukkende fra et retskrivningssynspunkt, og selv da 
var det muligt, at skridtet fremad er større end skridtet til- 
bage. Derimod hvis man forstår, at det hær tillige drejer sig 
om en ^progrreform, mister denne indvending sin værd, li 
da gælder det jo netop om at hæmme stødet og fremme de 
hårde medlyd, og da er det ifølge sagens natur nødvendigt, 
at man delvis ser bort fra det sprog som tales, og ser frem 
mod det, der skal tales — som skal formes gennem re- 
formen. 

Andre vil sikkert påstå, at en reform aV det danske sprog 
er ganske umulig eller i hvert fald uden værdi; men den slaks 
værdidomme kan nian dog rolig se bort fra. Derimod kan 
man med fuld ret hævde, at der altid må spores en tidernes 
fylde, hvis noget skal sættes i værk, og at en sprogreform 
kun har fremtiden for sig, hvis der omkring i vort folk er 

trang til en sproglig forandring. Denne indvending har sin 
fulde gyldighed, ti man kan ikke begynde at reformere et 
sprog, før tanken har fundet vej til dem, der i tale og skrift 
præger det åndelige liv og behersker den offenlige mening. 

Et sådant forbehold miå man dog altid tage, når man 
fremsætter noget nyt, ja gang efter gang har det vist sig, at 
der var et misforhold mellem tanken og tiden, således at 
det som blev fremført, straks blev skuppet til side; men jeg 
vil dog minde om, at man i det sidste slægtled har begyndt 
at forstå vort sprogs forandring og dets forhold til norsk og 
svensk, så det er i hvert fald muligt, at netop det sproglige 
spørgsmål nærmer sig tidens fylde. 

Al begyndelse er vanskelig, siger den betænksomme ty- 
sker, men franskmanden påstår frejdigt, at det er kun det 
førsfte skridt som koster — og sikkert er det, at meget vil 
allerede være vundet, hvis man også hos os kan indse, at 
modersmålets reform er en sag, som er prøvelse værd — 
teoretisk men også praktisk. 

I Norge har sprogsagen stået sin prøve, og dær er by- 
målets og landsmålets mænd forlængst blevet enige om, at 
en reform av folkets sprog er til gavn for sprogets form 
og fylde og dermed for folkets sjæl. En sådan indsigt har 
man endnu ikke hos os; men der har jo dog været mænd, 
som ikke var helt tilfreds med sprogets udviklingsretning, 
og ingen iblandt os vil nægte, at vort danske sprog kan ikke 
stå mål med norsk og svensk, hverken i kraft eller skønhed. 

Vi har svigtet den nordiske sprogform, og dette gælder 
både med hensyn til ordtoner, selvlyd og de hårde medlyd. 
Derfor vil jeg endnu en gang tale om de :» bløde« lyd, som 
præger vort sprog, og som både i rigsmål og dialekt gør 
os noget »forlegne«. Således er det meget betegnende, at det 
»bløde« d i Midtjylland udtales sonv / (e faj grøj), i Vestjyl- 

land som r (grør i æ gryr), ja på de sydlige øer falder det 
ganske bort (ma i e fa). Noget tilsvarende gælder udtalen 
av d og p i københavnsk dialekt, og i det hele er det — 
som Peder Schulz siger — »en forvirret Sag« med de blø- 
de lyd. 

De bløde lyd er ikke blot vanskelige at udtale, men til- 
lige lyder de ikke smukt. Det sidste er ganske vist til dels 
en smagssag; men man bør dog lægge mærke til, hvad vore 
nordiske brødre mener om det berømmelige bløde d, som 
præger navnene på vore nationale farver og på vor na- 
tionale ret (rødgrød med fløde). 

Svenskerne påstår, at det bløde d lyder »fruentimmer- 
agtigt«, og nordmændene mener, at det lyder ikke »kjækt«. 
Disse to domme bliver tilmed på en måde stadfæstet av 
vore digtere, idet til eks. Lembcke sammenligner vort mo- 
dersmål med en* kvindes tale, og han priser det netop, fordi 
»det har så mild en klang«. Endvidere kender enhver Hans 
Andersens ord: 

Hvor sprog€t er min moders bløde stemme 
og som en sød musik mit hjerte naar. 

Vort modersmål er da et »hjertesprog«, og en sådan dom 
er smuk og vistnok rigtig; men overfor al denne dejlighed 
fristes man dog til at stille vore fædres sprog, der »klang fra 
djærve danske lunger« — som Poul Møller siger i et digt. 

Også Poul Møller var jo digter, og han elskede alt, hvad 
der er dansk; men han var tillige et mandfolk, og aldrig 
vilde han have kaldt landet »yndigt« eller sproget »dejligt« 
— men forøvrigt har Vilhelm Andersen gjort opmærksom 
på, at ordet »dejlig« forhen betød »kæk og djærv«, at det lidt 
efter lidt fik samme betydning som »yndig«, og at netop 
»Lembckes Sang er skrevet i dette Sprog, der ligesom dets 

Kendingsord har været djærvt, før det blev yndigt«. (»Kritik. 
Sprog og Litteratur« 1914, s. 83 flg.). 

Nu vil måske en og anden fremhæve, at det bløde d var 
ret fremtræderide i oldnordisk, og andre vil henvise til det 
engelske sprog, som i høj grad præges av de åbne lyd; men 
ingen vil påstå, at disse lyd smykker det engelske sprog, 
eller at nutidsdansk har den kraft og klang som vore fædres 
og vore frænders sprog. 

Det avgørende er ikke sprogets skønhed, men den kraft 
og karakter, som ytrer sig i sprogets form, og hær må man 
sige, at Jydsk dialekt er mandig og djærv på grund av dens 
korte ord og dens fyndige udtryk. For så vidt kunde man 
ønske, at jydsk var blevet vort rigsimål, og det er muligt, at 
rigssproget lader sig læmpe en smule efter østjydsk sprog- 
form; men i hvert fald kan der ikke være tale om et jydsk 
målstræv, en sprogkamp som den i Norge. 

Vi skal bygge videre på det gældende rigssprog, som fra 
først var sjællandsk dialekt; men vi skal som sagt stræbe at 
forme vor tale og skrift således, at sproget får et mere nor- 
disk præg, og derfor vil jeg igen minde om Peder Schulz, ti 
hvis hans dom om de hårde og de bløde med'lyd er i stand 
til at vække vor opmærksomhed, finde genklang i vort sind 
og ægge vor vilje, da er vi allerede nået et skridt fremad på 
vej mod' den store reform. 



Peder Syv siger i forordet til »Den danske Sprog-Kunst« 
(1685): »Haver dend onde vane indførd noget i vort Sprog, 
da skal det ved gode lover forandres.« Medi disse ord tænker 
han ganske vist kun på retskrivningen; men samme tanke 
har også gyldighed med hensyn! til sprogreformen. 

De gode »lover«, som man da skal følge, har jeg omtalt 
flere gange; og derfor vil jeg kun tilføje et par almindelige ord 
om sprogreformens metode, idet jeg først minder om den 
aktion, som i firserne førtes mod retskrivningsreformen. 
Denne aktion var ypperligt planlagt, og på lignende måde 
skal sprogreformens talsmænd slutte isig sammen, således at 
de fører sagen frem for de voksne, før djen føres ind i skolen. 

Der er særlig ét sted, hvor man med stor virkning kan 
kæmpe for en sproglig reform, nemlig fra talerstolen. Der- 
med tænker jeg ikke blot på den direkte kamp, men tillige 
på den betydning, det vilde få, hvis til eks. landets præster 
og foredragsholdere havde vilje og ævne til at reformere det 
sprog, de taler: at hærde sprogets struktur og hæmme de 
stødende lyd. 

Men hvis nu tidens fylde kommer, og hvis en sproglig 
reform finder genklang rundt i vort folk, skal den som sagt 
føres frem med varsomhed — og bestemthed. I begyndelsen 
skal reformen være moderat, således at den ikke vækker 
bekymring, og dernæst skal den fortsættes og forbedres fra 
tid til tid, cirka hvert 20de år, således at den får tid til at 
fæstne sig i folket og ikke volder uro i skolen. Men fra først 
til sidst skal man kræve en sådan reform overholdt nøje, 
ikke blot i skolen men også på regeringskontorer, og man 
skal ganske planmæssigt søge at gøre den kendt og aner- 
kendt blandt de voksne. 

Det er nemlig ikke nok, at sprogreformen tilegnes av 
dem, der går i skole, ti sagen er så vanskelig og stor, at den 
kun bliver rigtig god, når skønlitteratur og presse er sig sit 
kald bevidst og virker for sagens fremgang — men ganske 
vist får lærerne det egenlige arbejde med at indprente denne 
reform, og det har derfor sin store betydning, om de tager 
sagen op gnavent eller gerne. 

Hvis de nemlig med alvor og energi former børnenes 
sprog og indøver de nye regler, vil den opvoksende slægt 
uvilkårligt forstå de to tanker, som ligger bagved det hele: 
at vor udtale skal være bestemt, at vi skal hærde sprogets 
lyd men også øge dets vellyd. Ja mange av eleverne vil føle 
sig som medarbejdere i denne sag, og de vil tillige bevidst 
eller ubevidst mærke, at et sådant krav virker tilbage på ka- 
rakteren, på hele deres tale og adfærd. 

Denne reform får da som al anden undervisning tillige 
en etisk betydning, hvis den gribes an på rette måde; men da 
er der heller ingen tvivl om, at resultatet vil svare til ar- 
bejdet, således at der lidt efter lidt sker en hærdning av vort 
sprog og vor optræden, av hele folkets karakter, så den præ- 
ges av bestemthed og form. 

Hertil kommer endelig et moment, som netop i disse 
tider har sin store betydning. Dermed tænker jeg på d«n 
kendsgerning, at der forhen var større sprogligt slægtskab 
mellem os og vore nordiske brødre. Men tillige tænker jeg 
på den anden kendsgerning, at det er de danske, som har 
fjernet sig fra den nordiske sprogform og fået et sprog, som 
ikke har nordisk klang. Og endelig tænker jeg mig som den 
tredie kendsgerning, at vi igen stræber frem mod det vi har 
haft og tabt, mod nordens sproglige samklang. 

Vi har svigtet den nordiske standard — denne alvorlige 
tanke har selve Henrik Ibsen lagt os på sinde for 60 år siden, 
dengang uvejret trak op over Danmark. Da skrev han i »Il- 
lustreret Nyhedsblad« (1859, nr. 1) et langt digt, hvori han 
bebrejdede os, at vi gennem tiderne havde leflet for tysk 
sprog og tysk ånd — og om vort forhold til norsk sprog og 
til vore fædres mål sagde han de strenge ord: 

Du danske Mand, selv er du arm 

paa Magt og Marv i Maal; 

men kræv ej derfor hadsk og harm 

af Nordmand fily for Staal. 

Dig er det, som er sakket af 

i Tidens Flugt og Færd, 

dig var det længst, som grov en Grav 

for Mælet, hvast, lig Vintrens Hav, 

lig dine Fædres Sværd. 

For at forstå dette vers, må man huske, at danskerne 
havdie travlt med at rette norsk stil, fordi nordmændene til- 
lod sig at skrive norsk og bruge de hårde medlyd i stedet for 
de bløde; men Ibsens revsende hånd var i pagt med et el- 
skende hjerte, og jo nærmere uvejret kom, des mere så han 
bort fra vore fejl, ja det var netop ham, der i december 1863 
(111. Nyh. nr. 50) skrev om »En Broder i Nød«. — Nu 
er vi ikke længer i nød, ti nu stråler solen over hele det 
danske folk, og nu skal vi løfte vort hoved, hævde vort 
nordiske præg. 

Nordmændenes sprogstrid har været lang og bitter, og ofte 
hører man dem hævde, at historien har skabt dem- visse van- 
skeligheder, som deres naboer ikke har. Dette er sandt, og 
dog kan vi danske med større ret sige det samme, hvis vi nu 
eller senere vil reformere vort sprog, ja mange vil på for- 
hånd erklære min plan for »absurd«; men jeg tvivler ikke 
om, at selv en sådan reformfjende vil i et eller andet ændre 
sin tale og skrift, når han har læst min bog. 

Een svale gør ingen sommer — siger et gammelt ord — 
men den enlige svale melder os jo, at sommeren er ikke fjern. 
I hvert fald er hær som overalt viljen det avgørende, skønt 
den ganske vist ikke er nok. Engang skrev den kendte land- 
mand Harald Branth i en elevbog: »Man kan, hvad man 
vil« — »Men slid skal der til,« var den unge mands svar. 

Disse to udsagn gælder også hær, ti det vil kræve både tid og 
slid at reformere vort modersmål; men hvis vi for alvor føler, 
at dette skal være vort formål, da er det også muligt for os at 
nå frem til målet — og der er ingen tvivl om, at sprogets re- 
form vil før eller senere blive sat under debat og ført gennem 
kamp til sejr. 

